Neguko altxorrak | erritarrak | GAUR8\nORTUTIK AHORA ELKARTEA Eguneratua:\nHotzarekin batera tenperaturek behera egin heinean, ortuan neguko barazkiak agertuz joan dira aurreko hilabeteetan, gure sukaldeen altxor bihurtuz. Orain jada udaberriaren atarian gaude, baina berau bete-betean etorri aurretik, oraindik ere badugu neguko barazki ederrez gozatzeko aukera. Eta, zeintzuk dira bada neguko barazkiak? Ezberdinak zerrendatu daitezke, baina bada familia bat gure ohituretan negu-negukoa dena: kruziferoak (argibide aldera, esan kruziferoak ia urte osoan zehar ekoitz daitezkeela gure kliman, eta hori ez gertatzearen arrazoi nagusia euskal herritarrok, nekazari zein kontsumitzaile, ez daukagula aza udaran jateko ia ohiturarik dela).\nIzendapen zientifikoari erreparatuz, Brassicaceae familiakoak dira kruziferoak. Haien artean barazki oso desberdinak topa ditzakegu, besteak beste: ziapea (mostaza), brokolia, azak, errukula, azalorea edota txikoria…. Denak onak, denak gozoak.\nZergatik diogu altxorrak direla? Osasuna eta elikadura eskutik doaz, eta kruziferoak osasun iturri oso garrantzitsuak dira, bai gaitzak ekiditeko eta baita gure osasunean egiten dituzten ekarpen interesgarriengatik ere. Ezaguna da neguko barazkien ezaugarri garrantzitsuenetariko bat haien ahalmen ontzailea dela. Hala, kruziferoek zenbait minbiziren prebentziorako konposatuak (antioxidatzaileak nabarmenki) dituztela argitara eman dute hainbat ikerketek.\nBarazki familia honetako barietateek A probitamina, karotenoa, K eta C bitaminak, zuntz eta mineral antioxidatzaileen (kaltzio, zink, selenio) iturri bikainak dira. Gure organismoa osasuntsu mantentzen laguntzen duten fitokimikoetan ere oso aberatsak dira kruziferoak. Gainera, antioxidatzaile potenteez osaturik daudenez, gure organismoaren zelulak birsortzeko ere oso lagungarriak dira.\nProbetxu handia atera ahal diogu urtean zehar Ama Lurrak eskaintzen dizkigun fruituei. Sukaldera sartu eta gure osasuna zaintzera goaz, barazkiak derrigorrezko osagarria baitira osasuna mantentzeko. Amaitu baino lehen, aipamen berezia egin nahi diegu gure ekoizle ekologikoei, haiek baitira errezeta hau kalitatezkoa, osasungarria eta gozoa izatea ahalbidetzen dutenak. Eskerrik asko, ekoizle! Behin hori esanda, jar gaitezke lanean...\nAzalore eta shitake sasirisottoa\nOSAGAIAK (aukeran guztiak bertokoak eta ekologikoak, noski!)\nBizpahiru berakatz ale\nArdo zuria edo txakolin basotxo bat\nRisottoa Italiatik jaso dugun arroz-prestaketa bat da gurin, esne-gain eta gaztarekin egiten dena. Guk gure bertsioa egingo dugu, azalorearen sasirisottoa eginez. Azalorea neguko barazkietatik haurrentzat jateko zailenetariko bat da, eta arrazoi horixe bera izan da azalorea aukeratzera bultzatu gaituena. Aditzera eman nahi duguna zera da: prestaketaren arabera, barazkiek hainbat aukera zaporetsu eta ñabardura gozo izan ditzakete!Lehenik eta behin, azalorearen gaineko partea (lorea bera) arroz-ale tamainako zatitxoetan moztu. Kozinatzeko robota izanez gero, abiadura motelean txikitu 5-10 minutuz. Momentuz, oihal busti batean erreserbatu, lehortu ez dadin. Gainontzeko azalorearekin krema bat prestatuko dugu. Lapiko batean jarri, urez bete, gatza gehitu, tapa jarri eta 12-15 minutuz egosi.Xukatu, gurina gehitu eta txikitu. Piperbeltza gehitu eta berotan gorde. Ondoren, kipula eta berakatza “brunois” eran moztu (lauki txikitxotan), zartagin batean oliba olioa gehitu eta sueztitu motel-motel. Behin eginda, shiitake perretxikoak gehitu eta su bizian salteatu minutu batzuez. Ardo zuria gehitu eta sutan mantendu loditu arte. Behin hori eginda, azalorearen loreak gehitu eta laburki kozinatu. Orain, berotan daukagun krema gehitzeko momentua da. Ez dugu askorik behar, izan ere, gure arroza minutu gutxi batzuetan prest egongo da. Prestatu dugun krema honek gure sasirisottoari krematsutasuna emango dio.Prest dagoela, sutik atera eta gurin intxaurtxo batzuk gehitu. Bueltak eman gurina nahastu arte. Gure platera aurkezteko, gure risottoaren koilarakada bat jarriko dugu plater batean, ardi gazta ondu ekologikoaren xafla batzuk gehituz eta perrexil txikituarekin eta mizuna loretxoekin apainduz, kolorea emateko.


Patxitrapero: Ederrago ezin\nEz, ez da Julia Roberts agertzen, ez dago printze urdinik, gozoa ere apenas, baina filme erromantikoa da oso.\nCharlie Simms-ek (Chris O’Donnell), estudiante gazteak, jator jokatuko du. Ez ditu bere ikaskideak salatuko, nahiz badakien ate guztiak itxiko zaizkiola, etorkizuna lokaztuko zaiola, hauek salatu ezean.\nGure gizarte konpetitibo honetan, entxufeak hain maiz ematen diren honetan, zangotrabatzeak eta ukalondokoak, gezurrak eta zurikeriak hain indartsu dabiltzan garai honetan, esanahi berezia hartzen du filme honek.\nBai, jator jokatzeak lasaitasuna ematen dizu; pakea, poza zure buruarekin… (Bai, beharbada ez dago gauza hoberik...) Baina gehienetan behintzat, ez dizu saririk, etorkizun erosoagorik ekarriko, guztiz alderantziz.\nFilme honetan bai, zoriona erabatekoa da, eta horregatik diot filmea erromantikoa dala, oso.\nGogo-pizgarria da filme hau, baina baita begi-gozagarria ere. Neretzako behintzat, zinemagintzaren historian ez da gaur erakusten dizuedan pusketa baino ederragorik…\nDivX formatuan ikusi nahi izanez gero, klik hemen.\n. Patxi en 12:56 da manhã\nmatx 10/29/2007 1:23 da tarde\nGauza berdina pentsau neban Lars von trier-en "Bailar en la oscuridad" edo "Dancer in the dark" ikusi nebanian. Bjork protagonistiak, txukun jokatzen dau, hain txukun erromantiko bihurtzen dela...bakea lortzen du, bere barruko bakea, baina sariaren kontrakoa jasotzen du bueltan.\nErromantizismo horrek txoratu egiten nau.\nPatxi 10/30/2007 2:06 da manhã\nIkusi behar det ba nik, pelikula hori.\nEskerrikasko Maialen, berri emateagatik. Kontatuko dizut :-)\nAnónimo 10/30/2007 11:52 da tarde\nPatxi! Barakixu zeinddan tangu dantzan etxen daben kantin ixena? Pentzaten dot beste nuunun ero entzunde dakatela... bañe enaz jausten. Oooso politxe eritxitxen gazta eta zelako suerti ixango zan kasualidadez jakingo bazenun.\nEta bai, eszeni total romantikure.\nPatxu bat Patxi!.\nPatxi 10/31/2007 10:07 da manhã\nPor una cabeza (Carlos Gardel). La lista de Schinder filmean ere azaltzen da, beharbada han entzungo zenuen.\nFadoa beste inork ez bezela kantatzen duen neska batek zoragarri dantzatu behar du tangoa, seguro. ;-)\nMuxu bat Magali.\nAnónimo 10/31/2007 4:40 da tarde\nKiitos Paljon Patxi!! (Eskerrik asko)\nNik neuk momentoz eztai tangoik dantzan etxen, ez gogo faltiatxik... Bañe barakat lagun bat faduk oilun popi atateko morun kantatetxuzena (bera portugesa da) eta aspaldixan jo ta su dabil tangu dantzan.\nZeuk bai merezizule fado bat zuzenin, barro-barrutik kantataku.


Hernaniko kultur ondarea ikertzeko III. beka eskatzeko epea irekita dago - Berriak - Hernani\nHernaniko kultur ondarea ikertzeko III. beka eskatzeko epea irekita dago\nHerriko kultur ondarearen inguruan ikerketa lanak egiteko bekaren III. deialdia argitaratu berri du Udalak. Proposamenak abenduaren 25era arte aurkez daitezke. 8.000 euro bideratu du Udalak beka horretara.\nHernaniko Udalak deialdi berri bat egin du Hernaniko Kultur Ondarearen inguruan ikerketa–lanak egiteko. Oinarriak dagoeneko argitaratu dira eta abenduren 25era arte aurkeztu daitezke proposamenak, udaletxeko hhz zerbitzuan, edo telematikoki (artxiboa@hernani.eus).\nDeialdi honen helburua da Hernaniko Kultur Ondarea osatzen duten elementuen inbentarioa osatzea eta eguneratzea, edo horiek berrikustea. Horretarako 8.000 euroko diru kopurua bideratuko da eta, epaimahaiak proiektu bat baino gehiago aukeratzen badu, horien artean banatuko da diru kopuru hori.\nEskaera orriak eta informazioa, www.hernani.eus webgunean eta udaletxeko hhz zerbitzuan.


arrasate - Orain dela bi aste frankismoaren biktimentzako bulegoa zabaldu zuen Arrasateko Udalak, bertan herritarrek lekukotza eman dezaten. Ekimen hau martxoaren 7an Udalbatzak frankismoaren krimenen aurka kereila bat jartzea onartu zuenaren harira dator. Beraz, prozesu honi bultzada emateko helburuarekin, EH Bilduk herritarrei euren testigantzak egiteko deia egin die.\ntestigantzak Kepa Ormaetxeak eta Luis Javier Arrietak pairatutako torturak azaldu zituzten agerraldian. Ormaetxea bi aldiz torturatua izan zen frankismo garaian, eta beste bat 1982an, Herri Batasunako udal zinegotzi zenean. “Polizia indarrek orduan herriko alkate zen Ardanzari abisatu zioten nire bila etorriko zirela. Madriletik nire etxera etorri ziren. Gasteizera eraman ninduten eta ostean, Madrileko Puerta del Solen zegoen Direccion General de Seguridad-era. Bortizki torturatua izan nintzen bi lekuetan;poltsarena egin zidaten, eta baita kirofanoa deitzen zioten tortura mota bat ere”, kontatu zuen.


Zer da CEA Green Lab? « CEA Green Lab\n“Green Lab”-a Vitoria-Gasteizko Ingurugiro Gaietarako Ikastegiaren (IGI) ekimen bat da, zeinak hiria eta bere inguruko lurraldea laborategi esperimental batean bihurtzea nahi duen garapen iraunkorrarekin eta bizi-kalitatearen hobekuntzarekin erlazionatuta dauden ereduzko estrategiak bultzatzeko.\nGuzti hau ikerkuntza, formakuntza, enplegu eta hiritarrentzako ezagutza-transferentzia programa ezberdinen bidez lortu nahi da. Erreferentzia-zentrua Olarizuko Etxaldea da.\nHedapenerako eta informazioaren transferentziarako euskarri eta interakziorako espazio bezala, blog honen bitartez ikerkuntza gaien aurrerapenak, irakurketen inguruko hausnarketak eta Green Lab-ean garatutako aktibitateen aurkezpenak (jardunaldiak, kurtsoak, tailerrak) partekatzen ditugu.\nGreen Lab-aren aurrerapenen inguruko berri izateko, jarrai itzazu gure blog-aren berriak edota harpidetu zaitez IGI-ren aldizkarira.


EKAITZALDIA: KKinZona eguna\nBadator KKinZona eguna, aurten ere egitarau oparoarekin. Astean zehra hasiko dira ekitaldiak eta Martxoaren 15ean izango du puntu gorena.\nBazkarira apuntatzeko eman zure izena (benetakoa, mesedez), beheko iruzkinen taulan (bazkari hortara joateko http://kunkkinzona.net/kkinzona-eguna/#more-1893 orrian sartu beharko ziNateke) edo zatoz GazteleKUra eta bertako paretan egongo den listan apuntatu.\nEz bazara bazkarira etorri behar baina kuota ordaindu nahi baduzu. Zatoz GazteleKUra eta sobre batean jarri zure izena eta 20€-ak. Edo nahiago baduzu, ingresatu 20€a-k zure izenean ondorengo kontu korrontean: 3025 0027 79 0270043363\nLehenik, irratsaioa egingo dugu kaletik, lehen aldiz gure historian. Irratsaio berezia izango da, irratiko kolaboratzaile eta bestelako gonbidatuekin.\nOndoren, erredakzio berria inauguratuko dugu, izerdi asko bota dugu erredakzio hau egiteko eta era espektakularrean inauguratu nahi dugu.\nEguerdian bazkaria izango dugu. KKinZonako izar handienetakoak dira gure sukaldariak, munduko irrati libre guztietan oiartzun handia duten sukaldariak. Ziur aurten ere menu zirraragarria prestatuko digutela.\nBazkalostean, KKinZonako buru eroek bakarrik pentsa ditzazketen joku parte-hartzaileak izango ditugu, berrikuntzaz josirik datozenak.\nEguna Ondo amaitzeko, Kontzertu paregabeak eta KKinZOnako DJ-ak lehen aldiz eszenaratuko dira. Irratiko giro paregabea larunbat gauera eramanaz.\nANIMATAU ETA ONDO PASATU!!\nEtiketak (Etiquetas): -Euskeraz, Jaialdiak, KKinZona eguna, Kkinzona irrati askea


Preso gaixoen askatasunaren alde txandakako gose grebak 100 egun betetzen ditu | Angula Berria\nHasiera » Preso gaixoen askatasunaren alde txandakako gose grebak 100 egun betetzen ditu\nPreso gaixoen askatasunaren alde txandakako gose grebak 100 egun betetzen ditu\nsugorri argitaratua 30 / Aza / 2016\nPreso gaixoen askatasunaren alde hainbat espetxetan burutzen ari diren gose greba txandakatua bere 100garren egunera iritsi den honetan, Amnistiaren Aldeko eta Errepresioaren Aurkako Mugimenduak honakoa adierazi nahi du:\nBorrokaldi honen abiapuntua kokatzearren, gogora ekarri behar dugu abuztuaren 6an, Basauriko kartzelan, Aitzol Gogorza preso politiko gaixoak gose gerba mugagabeari ekin ziola. Sei egunez mantendu ahal izan zuen borrokaldi gogor honen bitartez, pairatzen duen gaixotasuna eta kartzela guztiz bateraezinak direla salatu nahi izan zuen.\nOso larria da Aitzolen eta beste hainbat presoren egoera, baina espainiar eta frantziar Estatuek heriotza zigor ezkutua ezarri diete preso hauei eta irtenbide bakarra eskaintzen diete: damutzea ala hiltzea.\nAitzolen gose grebak alarma guztiak piztu zituen, benetan kezkatzekoa baita larriki gaixo dagoen preso batek hori bezalako muturreko neurria hartu behar izatea. Horrek erreakzioak ekarri zituen, tartean Etxarrin bi preso ohik hurrenez hurren 20 eta 25 egun mantendutako gose greba, Etxarrin bertan Guardia Zibilak jazarritako manifestazio desobedientea, debekuei aurre eginez, eta Huelvako preso politikoek abuztuaren 18an abiatutako txandakako gose greba, besteak beste.\nHuelvako preso politikoek, borrokaldia abiatzerekin batera, zera adierazi zuten: “Borrokaldi honen helburua preso gaixoen askatasuna galdegitea da eta batez ere, herria hauen askatasunaren alde mobilizatzeko beharraz kontzientziatzea, ezbehar bat gertatu baino lehen. Benetako borroka kalean eman beharrekoa da eta soilik herriaren presioa eta indarraren bitartez izango da posible helburu hau gauzatzea.”\nTxandakako gose greba, orain arte, Huelva, Sevilla II, Puerto III eta Estremerako kartzeletan burutu da. Datozen asteetan kartzela gehiagora zabalduko da.\nAMNISTIAREN ALDEKO MUGIMENDUAREN JARRERA\nAmnistiaren Aldeko eta Errepresioaren Aurkako Mugimenduaren jarrera borrokaldi hau babestea izan da hasieratik. Borrokaldi hau ez da gure mugimenduak bultzatutako ekimen bat, hainbat preso politikok hartutako erabakia baizik. Borrokaldi zilegia eta eredugarria da eta aurreko paragrafoan agertzen den bezala, guk ere ulertu dugu benetako borroka kalean eman beharrekoa dela. Horregatik jarraituko dugu gose greba txandakatuaren inguruko informazioa ematen eta kaletik borrokaldi hau eta defendatzen duen helburua laguntzen saiatuko gara aurrerantzean ere.\nEzin aipatu gabe utzi gure mugimenduari guztiz ulertezina egiten zaiola Euskal Herriko hainbat eragile politikok eta komunikabidek txandakako gose grebarekiko gaur arte mantentzen duten jarrera, borrokaldi hau isilpean mantentzeko jarrera alegia.\nKomunikabide ezagun baten kanpainak dioen bezala, “kontatzen ez dena ez da”, eta horixe bera saiatzen ari dira, borrokaldi honen existentzia ukatzen. Baina izan bada, eta dagoeneko 100 egun betetzen ditu, gose, borroka eta elkartasunez beteriko 100 egun. Hori dela eta, borrokaldi honen helburuarekin bat egiten duten militante zintzo guztiei deialdia luzatu nahi diegu: barrukoen ahotsa ez dadila kartzelako harresien artean gelditu. Gutako bakoitza gara beraien bozgorailua.\nBukatzeko gogora ekarriko dugu gaur 18:30etan, Bilboko Plaza Biribilean kontzentrazioa deitu dugula gose greba txandakatuaren 100garren eguna betetzen denean, eta ostegunero kontzentrazioa burutuko dugula 19:30etan Gasteizen, Fariñasen.


El twist de las frutas | Energia hazteko\nTxikienen fruten kontsumoa.\nEl twist de las frutas musika-bideo kontalaria da, haur txikienei fruta jateak duen garrantzia irakasteko.\nBideoak Gus-en istorioa kontatzen du. Gus familiarekin basoan bizi den zizare txikia da, baina amak prestatzen dion fruta jatea gustatzen ez zaiona.\nEgun batean, ordea, Gusek fruta txiki batekin egiten du topo basoan, eta baloiarekin nahasten du. Jolasean ari dela, usainak arreta eman eta zizare txikiak dastatu egiten du fruta... ikaragarri gustatzen zaiola konturatu da!\nBideo partehartzailea da, eta elkarreraginezko ikasketa dibertigarria egiteko aukera eskaintzen du. Bideoa ikusi bitartean erantzun daitezkeen zenbait galdera erraz jaurtitzen ditu, frutei buruz zer ikasi duten egiaztatzeko.\nBideo kontalariaren bukaeran karaoke-abesti dibertigarria ere badago. Beraz, El twist de las frutas Haur Hezkuntzako eta Lehen Hezkuntzako ikasleen artean fruten kontsumoa sustatzeko baliabide hezitzaile ezinhobea da.


"Desblokeatzea" da formula - Ekonomia - Berria\n"Desblokeatzea" da formula\nIgande gehiagotan saltokiak irekitzea, zenbait lanbide liberalizatzea eta autobus garraioari trabak kentzea proposatu du Frantziako Gobernuak. Bruselari egindako keinu bat da 'Macron legea'.\nMiren Garate-Iker Aranburu -\nIgandetan saltokiak irekitzeko aukera zabaltzea, hainbat sektore liberalizatzea —Justiziaren alorrekoak gehienak— eta enpresa berrien sorrerari "trabak" kentzea jasotzen du Hazkunde eta Jarduerarako legeak. Macron legea izenez bataiatu dute, Emmanuel Macron Ekonomia ministroaren (PS) ekimena baita. Aurka daude sindikatuak, neurriek eragiten dieten sektoreak eta baita alderdi sozialistako hainbat kide ere. Patronalak, berriz, egitasmoa babestu du.\nSaltokiak urtean bost igandetan ireki daitezke egun, eta lege berriarekin, hamabira zabaldu nahi dute aukera. Era berean, "nazioarteko turismo gune" gehiago sortzeko aukera izango du gobernuak. Horietan, asteko zazpi egunetan ireki ahalko dituzte dendak; gauerdira arte, zenbait tokitan. Tren geltoki handietako saltokiek ere aukera izango dute igande eta jaiegunetan irekitzeko.\nManuel Valls lehen ministroak azaldu duenez, neurri sorta horrekin herrialdea "desblokeatzeko" baliabideak eskaini nahi dituzte. "Mundu guztiak onartu behar du ondo funtzionatzen ez duena aldatzea".\nMiren Garate-Iker Aranburu\nFrantziako Gobernua. 'Macron legea' Igandea, asteko pausa ala asteko mauka


Eusko Jaurlaritzako Lehendakari bat eta hiru sailburu ohi igaro dira Tubacexeko zuzendaritzatik - Aiaraldea - Aiaraldea.eus\nTxabi Alvarado Bañares 2021-02-12 07:00\nTubacexek 2018. urtean eginiko akziodunen batzar baten irudia. / Jose A. Del Moral\nPertsona ezagun ugari igaro dira azken urteetan Tubacexeko Administrazio Kontseilutik: UNICEFeko presidente ohi bat (Consuelo Crespo Bofill), Espainiar Estatuko 200 pertsona aberatsenen zerrendan dauden batzuk (Antonio Maria Pradera Jauregi edota Jorge Sendagorta Gomendio) eta El Correo egunkariko zuzendari exekutibo izandako bat (Alejandro Echevarria Busquet), besteak beste.\nBaina Jose Antonio Ardanza da, seguru asko, Tubacexeko zuzendaritzatik igaro den pertsona ezagunena. 1985tik 1999ra Lehendakaria izan zen, eta kargu hori utzi eta bost hilabetera izendatu zuten Tubacexeko Administrazio Kontseiluko kide. Hamar urtez egon zen bertan, 2009ra arte.\nArdanzarekin gobernuan ibilitako beste pertsona bat ere urte luzez egon da 150 behargin kaleratu nahi dituen multinazionaleko zuzendaritza-organoan: Juan Ramon Guevara Saleta. Eusko Jaurlaritzako Lehendakaritza eta Justiziaren Sailburua izan zen 1985etik 1991ra. Kargu hori utzi eta hiru urtera sartu zen Tubacexeko goi-markoan, eta bi hamarkada eman zituen bertan, 2015. urtera arte.\nPedro Luis Uriarte Santamaria, aldiz, Ekonomia eta Ogasun sailburua izan zen Carlos Garaikoetxearen gobernuan, 1980tik 1984ra. 2004an batu zen Tubacexeko kontseilura eta bertan egon zen 2009ra arte (Ardanzarekin batera utzi zuen kargua).\nEusko Jaurlaritzan goi-kargu izandako pertsona bakarra dago gaur egun Tubacexeko Administrazio Kontseiluan: Nuria Lopez de Guereñu. Garraio eta Herri Lan Sailburua izan zen 2005tik 2009ra bitartean. Kargua utzi eta urtebetera Confesbaskeko idazkari nagusi izendatu zuten. Handik bost urtera, 2015ean, bihurtu zuten Tubacexeko administrazio kontseiluko kide, eta bertan dihardu gaur gaurkoz.\nTubacexek ez du dirurik ordaintzen Sozietateen Gaineko Zergan, ELAk salatu duenez\nTxabi Alvarado Bañares ots 11 Aiaraldea\nAntzeko egoeran daude Petronor, Bridgestone, GKN eta Pepsico enpresak, besteak beste.


Bilbaoeszena Ikastaroak | BAD Bilbao\nHaurrentzako, gazteentzako eta helduentzako jarduera horietan parte hartu nahi dutenek irailaren 14tik 30era ikastaroetan eman dezakete izena, www.bilbao.eus helbidean.\n2020 – 2021 ikasturte honetan, BilbaoEszenak lau tailer eskaintzen ditu: bi antzerki-tailer gazteentzat eta haurrentzako, eta bi prestakuntza eta sorkuntza eszeniko tailerrak helduentzako.\nBilbaoEszena-Bilboko Udaleko Baliabide Eszenikoen Zentroak antzerki-tailerrak jarri ditu martxan hasi berri dugun 2020–2021 ikasturte berrian.\nHala, irailaren 14tik (astelehena) 30era (asteazkena), jardueraren parte izan nahi duten haur, gazte eta helduek www.bilbao.eus webgunearen bidez eman dezakete izena.\nUrritik aurrera abian jarriko diren tailerrak Antzerkikoak eta Prestakuntza eta Sormentza eszenikoa izango dira, eta adin guztietako pertsonei zuzenduta egongo dira, euskara eta gaztelania taldeak aukeratzeko aukera eskainiz.\n2020-2021 ikasturte honetan, BilbaoEszenak 45 orduko antzerki-tailer bat jarri du martxan. Ostegunetan emango da, 19:00etatik 20:30era, 12 eta 16 urte bitarteko gazteentzat, eta beste bat, antzerkikoa ere, 8 eta 11 urte bitarteko haurrentzat. Ostegunetan ere izango da, 17:15etik 18:45era. Tailer hauen prezioa 120,10 eurokoa da matrikula arruntarekin eta 87,30 eurokoa langabetuentzat edo Diru-sarrerak Bermatzeko Errenta jasotzen dutenentzat.\nOraingo honetan, urteko ikastaroak (60 ordu) Prestakuntza eta Sorkuntza eszenikoa izango du ardatz. Nuria M. Cres-ek emango du gaztelaniaz eta Maria Urcelayk euskaraz. Astelehenetan (euskaraz) eta asteazkenetan (gaztelaniaz) izango da, 19:30etik 21:30era. Jarduera horiek 185,60 euroko kostua dute, 152,80 euro langabezian dauden eta diru-sarrerak bermatzeko errenta jasotzen duten pertsonentzat.\nHelduentzako prestakuntzak haurrentzako tailerren helburu berberak ditu, eta antzerkian eta eszenaren munduan interesa duen edonorentzat da. Funtsezko bi eremu landuko dira: aktore-lana (energia, erritmoa, adierazpena, koordinazioa, emozioa…) eta sorkuntza-lana (inprobisazioa, espazioaren definizioa edo ideien bilaketa).\nMATRIKULEN FORMALIZZIOA ETA BALDINTZAK\nOhikoa denez, eskaerak eskainitako plaza kopurua gainditzen badu, aurreinskripzioa egin dutenen artean hautaketa egingo da, irizpide hauen arabera: Bilbon erroldatuta daudenek lehentasuna izango dute eta gizonen eta emakumeen arteko orekari eta euskarazko taldeen prestakuntzari emango zaie lehentasuna.\nHautatutako ikasleei telefonoz deituko zaie urriaren 8an, eta une horretan jakinaraziko zaie zer urrats egin behar dituzten matrikulazioa formalizatzeko.\nUne hauetako osasun-inguruabarrak kontuan hartuta, eta baimendutako edukierak alda daitezkeela eta eragina izan dezaketela kontuan hartuta, ikastaroak hasierako plaza-kopuruarekin eskaintzen dira, baina, osasun-agintariek hala erabakiz gero, mugitu eta/edo eten ahal izango dira. Hala, bada, Bilboko Udalak eskaintza gauzatzeko eskubidea du. Aurrez aurreko tailerrak bertan behera utziz gero, on line egiten jarraituko da, dirua itzuli gabe.


Elkarrizketa Generoak - Busturialdeko Hitza : Busturialdeko Hitza\nTokiko itsas historiaren azken ikurretako baten barruak ikusteko aukeraLau sukaldari ezagun, atunaren jasangarritasuna sustatzekoIndarberrituta eta gogotsu dator gastronomiaren Arrain Azoka\nRafa Sardina - Hegaluze Sariduna\n"Nire izena herriak proposatu izana pila bat baloratzen dut"\nHegaluze Saria eman diote bermeotarrek Sardinari. Musika ekoizle eta ingeniaria bideodei bitartez sartuko da saria hartzera, Arrain Azokako aurkezpen ekitaldian.\nIndarberrituta eta gogotsu dator gastronomiaren Arrain AzokaAritz Abaroa: “Herrian ikaragarrizko gogoak daude Arrain Azoka heltzeko”Lau sukaldari ezagun, atunaren jasangarritasuna sustatzekoTokiko itsas historiaren azken ikurretako baten barruak ikusteko aukera\nIgor Ispizua eta Aitor Ramos – Bermeo Futbol Taldeko jokalariak\n"Taldea bermeotarrekin osatzea posible litzateke lauzpabost urtera"\nHirugarren Mailara igotzeko aukerarik barik, play-offetako bi partidu falta ditu Bermeo FTak. Gazteenei aukerak emateko partiduak izan behar direla diote Ramos eta Ispizua beteranoek.\nJoana Gonzalez: "Athleticen fitxa jasotzea amets baten parekoa izan zen niretzat"\nAthleticeko kadete mailan jokatzen du Joana Gonzalez bermeotarrak. Gainera, futbola eta ikasketak uztartzen ditu. Akitanian jokatu berri du, Bizkaiko 16 urtez azpikoen selekzioagaz.\nRoso Buch - Lointek Gernika Bizkaiako jokalaria\n"Lointek Gernika Bizkaiaren sendotasuna balioaniztasunean oinarritzen da"\nEmakumezkoen Endesa Ligako play-offetatik kanporatua geratu ostean eta 2021/2022 denboraldia bukatu berritan, Roso Buch jokalari kataluniarrak urtearen balorazioa egin du.\n"Nire buruaren bertsiorik onena ematen saiatzen naiz beti"\nAne Olaeta gernikarrak bost urte daramatza AEBetan bizitzen, ikasketa eta kirol beka bat tarteko. D1 saskibaloi ligan jokatzen du, CBU taldean, eta, aurten, liga horretako urteko jokalari onenaren saria eskuratu du.\nOrkatz Gandiaga - Berbalaguneko dinamizatzailea\n"Eremu eroso, euskaldun eta konfiantzazko bat eskaintzen du Berbalagun egitasmoak"\nOrkatz Gandiaga Ibarzabal Berbalagun egitasmoko dinamizatzailea da. Bidelagunen eta bidelarien beharra azpimarratu ditu, konfinatzazko eremu batean euskaraz praktikatu nahi dutenen eskaera asetzeko.\nNahia Gartzia - Edafologoa\n"Materia organiko gutxi daukate gure lurzoruek"\nNahia Gartzia Bengoetxea biologian doktorea da, eta ikertzaile lanetan aritzen da Neiker ikerketa zentroan Baso Zientzien Sailean. Lurzoruaren garrantziaz hitz egin du.\nLeire Arantzamendi - Itsas Zientzietan Doktorea\n"Hondakin modura zeuden sareak jaso eta moldatu ditugu muskuiluen hazkuntzarako"\nAngel Aristondo - Aholkulari energetikoa\n"Puntako orduetan argia gehiegi erabiltzen ez dutenek igarriko dute abantaila"\nAristondok dio energia banatzaileak gobernuak derrigortzen dituela prezioa araututa ematera, baina ez daudela "horretarako prest, merkatu librean irabazten duten beste ez dutelako irabazten".


Euskadi Fundazioak aurtengo denboraldia aurkeztu du\nEuskaltel Euskadi taldea izango da proiektuaren buruan, eta denera 350 txirrindulari baino gehiago arituko dira profesionaletan eta harrobian. Taldeak «herri oso bat» ordezkatzen duela nabarmendu dute.\nIlusio eta zalantza\nKoronabirusaren pandemiak eragindako osasun egoera dela eta, ez dago argi Tokioko Olinpiar eta Paralinpiar Jokoak egingo diren. Iaz, urtebetez atzeratu zituzten, baina, oraingoan, antolatzaileek diote «zernahi gertatzen dela ere» egin egingo direla. Euskal kirolarien artean, batzuk seguru daude egingo direla; beste batzuek, aldiz, ez dute horren argi.\nRealak Turinen jokatuko du ziurrenik Uniteden aurkako etxeko partida\nItaliako Gobernuaren baimena behar da Europa Ligako lehia lekuz aldatzeko. COVID-19aren aurkako neurriengatik ez da izango Anoetan\nJata, bazter guztietara\nBizkaiko kostaldeko mendi sonatuenetako bat da Jata mendia. Zumetzagako San Migel eliza alde batean utzita igoko dugu.\n«Gure eta gazteen artean eskiatzaile belaunaldirik ez egoteak harritu nau»\nIraupen eskian eta neguko triatloietan ezaguna da Jon Erguin; urteak egin zituen bi kirol horietan. Atseden hartu eta gero, iaz berriro ere lehian hasi zen, eta, hamar urteren ostean, berriro Euskadiko Txapelketa irabazi du iraupen eskian.\nZazpikoaren jabe egin den zazpikia\nSuperbowleko garaikurra zazpigarren aldiz eskuratu du Tom Bradyk. Halako gehien lortu duena da; talderik ere ez da horrenbeste dituenik. Tampa Bay Bucaneersekin izan da garaile, Patriots utziz geroztik jokatu duen estreinakoan.


Jokin Zaitegiren "ekarri aberatsa" laburtzen duen liburua aurkeztu zuten Arrasaten - Arrasate - Goiena.eus\nJokin Zaitegiren "ekarri aberatsa" laburtzen duen liburua aurkeztu zuten Arrasaten\nJokin Bereziartua Lizarazu 2013-11-11 11:12\n"Jokin Zaitegiren lana eta lanarekin batera bere erbeste-ibilbide luzean emandako bizitza hobeto ulertzen lagunduko digula ziur nago. Batez ere zein testuinguru sozio-politikoan bizitzea eta lan egitea tokatu zitzaion ikasiko dugu, eta ez da gutxi". Hitz horiek izan zituen Paulo Iztueta (Berastegi, 1941) Utriusque Vasconiae argitaletxeko zuzendariak Jokin Zaitegiren inguruan egin den azken liburuaren aurkezpenan: Jokin Zaitegiren ekarpenak euskal curriculumean. Joan den eguenean aurkeztu zuten Jon Diazen (Legorreta, 1973) liburua; Jokin Zaitegiren bizitza eta "ekarri aberatsa" laburtzera datozen ia 300 orri. Ez zen jende larregi egon baina gerturatu zirenek adi jarraitu zituzten hizlarien azalpenak.\nIztuetak maila pertsonalean ezagutu zuen Arrasateko seme kuttuna: "Ezagutu nuenean 20 bat urteko mutiko bat baino ez nintzen eta esan dezaket berebiziko zirrara eragin zidala haren ezagutzak ondoko urteetan zehar". Besteak beste, Jokin Zaitegik euskaraz idazteko egindako ahalegina goraipatu zuen euskaltzale ezagunak: "Euskal gaiez erdaraz idazten zuten euskal intelektualak salatu zituen 1951eko idatzi baten".\nJoan Diazen lana "hutsune handi bat" betetzera datorrela esan zuen: "Jon Diazen lan hau hutsune handi bat betetzera etorri da, izan ere, hari buruzko lan gehienek ez dute agerian jarri izan Zaitegiren bizitza intelektualean ardatz izan zen lanbide akademiko berria; ez da aipatu izan haren ekarria irakaskuntzaren alorrean, ikastetxe mailan zein maila unibertsitarioan".\n(Argazkia: Jokin Zaitegi. Iturria: Utriusque Vasconiae).\nZaitegi, hezkuntza alorretik\nLiburuaren egileak azaldu zizkigun liburuaren nondik norakoak: "Hezkuntzaren alorretik hartzen dugu Jokin Zaitegiren bizitza, obra eta ibilbidea. Zaitegiren bizitza aztertzen dugu sakonean, urratsez urrats. Profesionalki zer egin zuen aztertzen du liburuak". Tesi formatuan egina dago eta tesi horren muinetik sortzen da eguenean aurkeztu zen liburua.\nTesia 2011rako gertu zuen Diazek baina argitalpenerako arazoak direla-eta 2013ko maiatzera arte ez du argia ikusi: "Azkenean lortu dugu ateratzea eta horregatik oso pozik gaude. Argi genuen aurkezpena Arrasaten izan behar zela, Jokinek duen protagonismoa ikusita bere herrian aurkeztu beharrekoa zelako. Udalaren laguntzari esker lortu dugu Arrasaten aurkeztea".


Energiaren Euskal Erakundeak SUM Bilbaon parte hartzen du - EVE\nEraikinen eraginkorasun ziurtagiria\nInicio - Jardunaldiak eta albisteak - Albisteak - Energiaren Euskal Erakundeak SUM Bilbaon parte hartzen du\nEnergiaren Euskal Erakundeak SUM Bilbaon parte hartzen du\n20 otsaila 2019\nEnergiaren Euskal Erakundeko zuzendari nagusi Iñigo Ansola izango da moderatzailea Euskalduna jauregian egingo den “Hiri mugikortasuna eta energia berriak” izeneko saioan bihar eta eta bat egingo du Mugikortasunean Champions Komunitatearekiko atxikimendu ekitaldian.\nEnergiaren Euskal Erakundea da Eusko Jaurlaritzaren mugikortasun iraunkorraren aldeko konpromisoa gauzatzen ari den erakundeetako bat, ingurumen, ekonomia eta gizarte printzipioetan oinarrituko eredua, hain zuzen ere.\nEuskadiko Energia Estrategia 2030, Garraio Iraunkorraren Plan Zuzentzailea 2030, Mugikortasun Elektrikoaren Plan Integrala… lagungarri dira modernoagoa eta eraginkorragoa izango den etorkizuneko mugikortasun iraunkorraren eredua mamitzen.\nSUM Bilbao (Sustainable Urban Mobility Congress) kongresuaren barruan izango diren saioen artean, bihar, hiri mugikortasun iraunkorraren alorreko jarduketak aztertuko dira, betiere energia alternatiboetan oinarrituak edo haren erabilera sustatzen dutenak, eta, ondorioz, erregai fosilekiko mendekotasuna murriztea dakartenak. Aipatutako saio hori Euskalduna jauregiko A aretoan egingo da, 09:20etik aurrera, eta EEE Energiaren Euskal Erakundearen laguntza du; izan ere, energia horniduren iturriez, energiaren metatzeaz, banaketaz, kargatzeko guneez, garraio bideez eta beste gai batzuez izango den saioa Energiaren Euskal Erakundeko zuzendari nagusi Iñigo Ansolaren eskutik moderatuko da, eta honako partaide hauek izango ditu: Jordan Ramer, EV Connect-eko zuzendari exekutiboa, Aitor Arzuaga, IBILeko zuzendari nagusia eta Imanol Iturrioz, CAF (Construcciones y Auxiliar de Ferrocarriles) Taldeko I+D Ataleko burua.\nEnergiaren Euskal Erakundea ere izango da bihar Mugikortasunean Champions Komunitatearekiko atxikimendu ekitaldian, eta bat egingo du tokian tokiko liderrez osatutako lehen plataforma horrekin, hiri mugikortasunean trantsizioa batera zuzentzeari begira.


Instagram-ek iruzkin iraingarriak kontrol handiagoa ahalbidetuko ditu | Androidea\nBizi garen sare sozialen aro honetan, dagoeneko ohituta gaude zenbait gauzetara. Bizitza minutuz minutu kontatzen duten pertsonei. Kirol profesionalak edo bizitza jarraitzaileengana hurbiltzen duten musikari ospetsuak. Edo komunikabide hau era guztietako ideologiak helarazteko erabiltzen duen jendea. Eta Trolls izenekoak ere ohituta gaude.\nZoritxarrez desiragarria baino ohikoagoa da argitaratutako argazkietan iruzkin iraingarriak ikustea. Kontu baten anonimotasuna eskaintzen duen maskara digitalaren atzean tratu txarrak ematen dituztenak eta batzuetan jazarpenak egiten dituztenak. Gero eta jazarriagoa den zerbait bada ere, oraindik asko dago egiteko.\nInstagramek tresna berriak eskaintzen ditu ziberjazarpena ekiditeko\nAskotan ikusi dugu dagoeneko. Jazarpena eta beldurra sentitzen duten sare sozialetako erabiltzaileak. Edo argitalpen bat goga dezaketen iruzkin arrunt eta desatseginak. Instagramek, hazkunde azkarrena duen sare sozialak, ere bere lana egitea erabaki du.\nA ondoren Facebook-ek hartutako konpromisoa gainerako sare sozialei atxikitakoak laster etorriko dira aldaketa gehiago. Ideia, sare sozial globala iruzkin gaizto edo iraingarririk gabe. Irrikatzen duen zerbait zaila kontrolatzeko Instagramentzat, hileroko 800 milioi erabiltzaile baino gehiago kontuan hartuta. Baina zenbait egokitzapenekin eta lankidetzarekin posible izango litzateke.\nAldaketa batzuen artean, erabiltzaileek iruzkinak egin ahal izateko pertsona taldeak aukeratu ahal izango dituzte argitalpenak. Zerbait iruzkinen fitxako ezarpenen menutik konfigura daiteke. Egoera desatsegina ekidingo duten doikuntza sinpleak. Kasu hauetarako oso funtzio erabilgarria izateaz gain. Iruzkin iraingarriak automatikoki detektatzeko tresna.\nData arte Ez dakigu noiz gai izango garen tresna hauekin Instagramen gaztelaniazko bertsioan. Baina hizkuntza berriak sartzea aurreikusten da, gaztelania barne. Beraz, oraindik itxaron beharko dugu aldaketa berri hauek aplikatzeko.\nSare "garbiagoak" lortzeko proposatutako aldaketak egiten direnean, ongi etorriak dira beti. Sare sozialen kontzeptu primitiboa haietan nagusi dena izan dadin balioko dute. Eta arreta erakartzen duena argitalpenak edo argazkiak direla. Eta ez lor ditzaketen iruzkinak.\nArtikuluaren bide osoa: Androidea » Berri » Instagram-ek iruzkin iraingarriak kontrol handiagoa ahalbidetuko ditu\nTwitterrek karaktere muga handitzen du lehen aldiz 11 urtean


Badator Bizkaiko Taldekakoa – Gazteon KZ\n2022-02-28 2022-03-02 Ane Soriano\tbertsolaritza\nHirugarren edizio honetan kanporaketa fase bakarra egongo da, eta saioetako talde irabazleek finalaren egunean ikusiko dute elkar, maiatzaren 28an. Finalaren egunean, beraz, 8 talde batuko dira, eta egunean bertan irabazi beharko dute hiru taldek azken azken finalean parte hartzeko txartela.\nBizkaia osoko 23 talde arituko dira, beraz, lehian baina jai giroan, eta finalaren eguna eskolarteko finalarekin batera jokatuko da maiatzaren 28an. Helburua jai handi bat egitea da, eskolarteko finala lehenego, eta hainbat saio labur ostean.\n← STEAM Euskadi sarien II.edizioak 137 hautagaitza jaso ditu\n“Euskal Herriko atlas etnografikoa” formatu digitalean aurkeztu dute →


Urruneko sarbidearen murrizpenaren saihespena HPE produktuetan | BCSC - Zibersegurtasun Euskal Zentroa\nUrruneko sarbidearen murrizpenaren saihespena HPE produktuetan\nHPE MSA 1040 SAN Storage GL225P001 eta lehenagokoak,\nHPE MSA 2040 SAN Storage GL225P001 eta lehenagokoak,\nHPE MSA 2042 SAN Storage GL225P001 eta lehenagokoak,\nHPE MSA 1050 SAN Storage VE270R001-01 eta lehenagokoak,\nHPE MSA 2050 SAN Storage VL270R001-01 eta lehenagokoak,\nHPE MSA 2052 SAN Storage VL270R001-01 eta lehenagokoak.\nHPEk ezagutzera eman ditu kaltetutako produktuek dituzten urruneko sarbidearen murrizpenaren saihespen erako hainbat ahultasun.\nHPE MSA 1040, firmwarearen GL225P002-02 edo geroagoko bertsioa;\nHPE MSA 2040, firmwarearen GL225P002-02 edo geroagoko bertsioa;\nHPE MSA 2042, firmwarearen GL225P002-02 edo geroagoko bertsioa;\nHPE MSA 1050, firmwarearen VE270P002-02 edo geroagoko bertsioa;\nHPE MSA 2050, firmwarearen VL270P002-02 edo geroagoko bertsioa;\nHPE MSA 2052, firmwarearen VL270P002-02 edo geroagoko bertsioa.\nKaltetutako produktuetan saioaren logikaren segurtasun erako eta urruneko saioaren tokenen berrerabilpen erako ahultasun posible batzuk aurkitu dira. Ahultasun horietarako CVE-2019-12001 eta CVE-2019-12002 identifikatzaileak erreserbatu dira.


Ikastetxe publikoaren ondoan dagoen Iturramako plaza eraberritzeak barne hartzen du bi jardinera handi jartzea, eserleku gisa erabiltzen ahalko direnak | Ayuntamiento de Pamplona\nLana Obretako Zerbitzuaren kontrataren bidez egiten ari da eta kostuak 35.000 euro jotzen du\n2021ko Urria 21a\nIruñeko Udala Iturramako plaza berritzen ari da, ikastetxe publikoaren eta Iñigo Aritza kalearen ondoan dagoena. Egokitzeak barne hartzen du zoladura egokitzea eta udal-teknikariek diseinatutako bi jardinera handi jartzea, eserleku gisa erabili daitezkeenak. Lana Obretako Zerbitzuaren kontrataren bidez egiten ari da, eta kostuak 35.000 euro jotzen du.\nNarriaturik zegoen plazaren zola dagoeneko deskatalogaturik dagoen zoladura gorri bat zen, eta beraz, ezinezkoa zen hura eskuratzea antzeko baldintzetan konpontzeko. Hori kontuan hartuta, diseinu berrian, Udalak lorezaintzako lan bat txertatu du: Berdeguneen Zerbitzuak diseinatutako bi jardinera eraikitzea. Horietan zuhaixka-espezieak eta zuhaitz berezi bat landatuko dira, eta ondorioz, espazioa berrituko da eta itxura naturalagoa izanen du jatorrizko plaza handiari dagokionez.\nJardinerek okupatutako eremutik kendutako zoladura erabiliko da kaltetutako gainerako eremua konpontzeko. Lanen iraupena hilabete eta erdikoa izanen da, eta aurreikuspenen arabera, datorren astean amaituko dira.\nLanak egiten diren bitartean, Iñigo Aritza kalearen ondoan zeuden oinezkoendako bi pasabide ezabatuko dira, zeinek aparkaleku gisa erabiltzen diren irteerarik gabeko bi guneri –zaku-hondori– bide ematen baitiete. Pasabideen ordez bi ibi jarri dira, kaleko espaloiei jarraitutasuna emanez eta altuera bera mantenduz; horri esker, argi eta garbi ikusten ahalko da oinezkoek lehentasuna dutela ibilgailuen zirkulazioaren gainetik.


San Markok ostiralean zabalduko ditu ateak\nOts 20, 2018\tNork:\tikerne zarate\t-\nSan marko Gotorlekua zabalduko dute ostiralean. Argazkia: Oarsoaldea Turismoa\nSan Marko gotorlekuko museoak eta informazio guneak ostiralean (hilak 23) zabalduko ditu ateak. Hurbiltzen diren bisitariek, gotorlekuak berak zein begiratokiak eskaintzen dituen bistez gain, inguruak eskaintzen dituen aukeren gaineko informazioa jasotzeko aukera izango dute. Aste Santura bitarte, astelehenetik ostiralera izango da zabalik gotolekua 10:00etatik 14:00etara eta 16:00etatik 18:00etara, eta Aste Santutik aurrera berriz, asteazkenetik igandera ordutegi berean.\nMusoea bisitatzeko aukera izango daaipatutako ordutegian, eta horretarako bi aukera izango dituzte bisitariek: bisita modu librean egin ahalko dute, eta doakoa izango da kasu horretan; edota bisita gidatua eska dezakete, 2 eta 3 euro artean balio du. Museoan artilleria-bateria ezkutuak, horiek elkar lotzen dituzten tunelak eta kaponerak ikus daitezke.\nBizarain mendiaren gailurrean kokatutako gotorlekua XIX. mendekoa da eta Lau Hazietara parkearen barruan dago. San Marko gotorlekuko informazio gunetik 3.000 bisitari baino gehiago pasatzen dira urtero Aste Santua eta urria bitartean. Informazio gehiago jasotzeko San Marko Gotorlekuko Informazio Puntuko 943 44 96 38 telefono zenbakira dei dezakete interesdunek edota Errenteriako Turismo Bulegoko 943 49 45 21 telefono zenbakira. Web orrian ere kontsultak egin daitezke gotorlekuaren gainean zein Oarsoaldeak duen turismo eskaintzaren gainean.\nTurismo Jasangarriaren Saria jaso du Alb ...\nNork: olatz mitxelena - Aza 22, 2018\nDone Jakue bidea, orain, itsasoz\nNork: oarsoaldea - Ira 17, 2018


kritiken hemeroteka » Fadoan kantetako moduko patua\n« Darwin, Etxepare eta Zumaia | Basque Aleph »\nFatum / Jon Arretxe / Elkar, 2008\nFadoan kantetako moduko patua Arantza Etxabarria / Idatz & Mintz, 2009-07\nJon Arretxe ez neban egiteko honetan ezagutzen, polizia-generoa jorratzen. Baina beti horretan ibili izan dala esan leike, istorioa irakurrita. Genero honetan idatzi bigarren nobela da, Parisen kokatutako Morto Vivace liburuaren ostean. Eta badaukaz etorkizunerako beste proiektu batzuk be, atzerriko beste hiri batzutan. Nik ez dakit zelangoak izango diran beste hiri batzutan kokatutako istorioak, baina liburu hau irakurri eta gero, polizia-istorio batentzat alazoko lekua erexten deutsat fadoaren hiriari. Fadoa berez tristea da, bizitzaren momentu ixarrak abesten dauz. Eta horregaitik da horren esanguratsua liburua fadoakaz hasi eta ixtea, liburua ezbeharrez beteta dago eta. Fado baten kantetako moduko istorioa izan leiteke.\nEuskeraz idatzitako polizia-nobelen gainean berba eginda, Gotzon Garate jatort burura. Berak esaten eban genero baltza mundu osoan gehien irakurten dan generoa dala. Eta esku artean dogun hau, polizia-nobelagintzaren barruan, nobela baltza izango litzateke, hau da, gizartearen ustelkeriak agirian ixten dauazan horreetakoa. Horretarako, osogai guztiak erabilten dauz: emagalduak. eskekoak, droga, hilketak, polizia ustelak… Eta atzena be ez da ona. Irakurleak pentsauko dau benetan ez dala justizia egin. eta horrek egonezina sortuko deutso.\nGotzon Garateren eretxian, idazterakoan ez da asmatuten ibili beharrik, inguruak berak opatzen dauz-eta preminazko osogaiak, hau da, ezagutzen dogun horren gainean idatzi behar dogu. Eta Jon Arretxek ondo erakusten dau hori. Lisboako bazter asko zehetasun guztiakaz erretratetan deuskuz, gu geu be 28. zenbakiko tranbian sartuta bagengoz moduan eta nondik nora gabiltzan ikusiko bagendu moduan. Alkarrizketa baten irakurri dot Jon Arretxe hainbat bider joan zala Lisboara liburu hau idazteko, eta bertan topau ebazala nobelarako moduko pertsonaiak, paisaiak eta gertaerak.\nKlase honetako nobelak beragaz dakar pesimismoa. Pertsonaiak ilunak dira, tristeak, batek be ez dauka bizimodu artez-arteza. Protagonista nagusia Mario Barbosa da, polizia izanekoa, poliziatik ustelkeriagaitik kanporatua eta orain fadoak (zelan ez, fadoak) kantetan dauazana Arretxek pertsonaia hori fado-etxe baten ezagutu ei eban. Eta nobelako protagonista konbertidu eban.\nLiburua zelan edo halan laburtu behar izan ezkero, han esango neuke: istorio baltza, pertsonaia ilunak, intriga, ustelkeria, fadoa eta Lisboa. Genero hau gogoko dauanak istorio erakargarria aurkituko dau hemen.


Zeregina, ikusmoldea, balioa\nLIMIA & MARTÍN sozietatearen zeregina herri administrazioaren eta enpresa pribatuen beharrak, eta honekin batera gizarte osoarenak, giza jarduerak ingurumenean duen eraginaren esparruan betetzea da. Gure ustez, kontzeptu honek pertsonen eta ekosistemen osasuna barne hartzen ditu.\nLIMIA & MARTÍN bere bezeroei balio erantsi handiko zerbitzua eskaini nahi dien enpresa proiektu bat da eta honetarako bere langileei – ezagutzaren langileei – profesionalki garatzeko leku bat ematen die, bertan lan-inguru motibagarria eta atsegina eta baliabide ezin hobeak dituztelarik, pertsonen eta prozesuen kudeaketa barne.\nGure erantzukizunik behinena gure bezeroek ingurumenaren esparruan izan ditzaketen kanpo-aholkatze beharrak betetzea da.\nGure akziodunek etekin egokia atera behar dute enpresarekiko harremana mantenduko badute.\nGure hornitzaileek eta lankideek ordainsari egokia lortzeko aukera izan behar dute, beraiekiko harreman iraunkorra mantentzeko bestekoa.\nLIMIA & MARTÍN nazioarte mailan balio erantsi handiko eta kalitate-prezio harreman oneko zerbitzu fidagarriak eskaintzen dituen enpresa bezala ezaguna izan beharko litzateke.\nBezeroarekiko eta merkatuarekiko moldagarritasuna: aldaketaren bilaketa etengabea.\nBerrikuntzarako gaitasuna, zerbitzuetan eta merkatuetan bereziki.\nLana: mugak konpentsatzen dituen ahalegina.\nEraginkortasuna: baliabideak alperrik ez xahutzea eta bereziki denbora.\nBarneko eta kanpoko komunikazioa eta informazioa.\nLanetako zehaztasuna, bai materialetan, bai metodologian eta baita analisian eta ondorioetan ere.\nLIMIA & MARTÍN, S.L. sozietateak zenbait helburu iraunkor finkatu ditu, arestian aipatutako lerro nagusiagoetan oinarriturik bere zeregina eta bere kalitate eta ingurumen politikak burutu ahal izateko. Helburu hauek esparru ezberdinei dagozkie eta honako hauek dira..\nBezeroari eskainitako zerbitzua: bezeroak ingurumen arazoetan gero eta hobeki ezagutzea enpresako langile guztien helburu eta ildo nagusia izan behar da.\nBarne satisfazioa: LIMIA & MARTÍN, S.L. sozietatearen xedea enpresako langileei epe luzean profesionalki egoki aurreratzeko toki bat eskaintzea da, lanaren aldetiko lorpen sentsazioa aurki dezaketeneko tokia, hain zuzen ere.\nAurrerapen profesionala: Zuzendaritzaren helburu iraunkorretako bat enpresako betebeharretan langileen etengabeko prestakuntza eta aurrerapena da, bezeroaren zerbitzua hobetzeko asmoz.\nKomunikazioa: LIMIA & MARTÍN, S.L. sozietatearen xedeetako bat erabakiak hartzeko prozesuan nork bere mailan parte hartzea erraztea da, langile guztien arteko barne zein kanpoko komunikazioaren bitartez.\nKudeaketa estrategikoa: erantzukizun handiko lanpostuetako pertsona guztiek hartu behar dute parte enpresaren kudeaketan eta hau langile guztiei jakinarazi behar zaie.\nBarne hobekuntza: LIMIA & MARTÍN, S.L. sozietateak enpresako langileek beren jarduera guztietan "etengabeko hobekuntzaren" kontzeptua lan-filosofia bezala erabiltzea du helburu eta, baita ere, kontzeptu hau lehen mailako faktore eragilea izatea.\nEraginkortasuna: bezeroei kosturik txikienean hobekuntza nabarmena eskaintzea LIMIA & MARTÍN, S.L. sozietatearen helburu iraunkorra da eta bere lehiakideengandik bereizten duen ezaugarrietako bat.\nBerrikuntza: produktu, zerbitzu, merkatu, prozesu, metodo eta abarretako berrikuntzak aukera ezberdinak eskaintzen dizkio LIMIA & MARTÍN, S.L. sozietateari, hala nola ingurumenari moldatzekoa eta bezeroari emandako zerbitzua eta emaitzak etengabe hobetzekoa. Honen ondorioz, berrikuntza enpresaren helburu iraunkorretako bat da eta enpresako pertsona guztiek honela ulertu behar dute eta baita beren zereginetara txertatu ere.


Bad Sound: «Gaixotasun berak jota gaude biok, eta reggaearen kontrako pilularik ez dago» : Bidasoko Hitza\nBad Sound: «Gaixotasun berak jota gaude biok, eta reggaearen kontrako pilularik ez dago»\n2004tik ‘Buiaka’ ibili da Irungo taldea, «gaztetxe eta zuloetatik» saltoka; euskal talde gutxik bezala eragin dute gazte askoren musika joeretan aldaketa. Euskal reggae panorama elikatzen jarraitzeko, ‘Birsortzen’ lana kaleratu dute.\nSelektah Stepi eta Moro.\nMoro: Azken urteotan gertatu diren gauza guztien emaitza bezala ikusten dugu Birsortzen disko hau. 2014an Mastak taldea utzi zuen, orduan birsortze prozesu bat eraman behar izan genuen. Mastak asko ematen zion taldeari,eta hutsune hori betetzea zaila izan da oso. Ez dugu disko berria dela esaten, esaten dugu bidearen emaitza izan dela, azken lau urteotan lortu dugun hori.\nBuiaka abesti klasiko hartatik jada euri asko egin du, eta ordutik originaltasuna mantendu duzue. 2004ko Bad Sound, eta egungoa, berbera al da?\nMoro: Bai,hasi ginenean 8 kidetik gora baginen, gero taldea 5 lagunetan gelditu zen. Nik sentitzen dut lehen eramaten genuen norabide berberak garamatzala gaur egun ere. Nahiz eta bi izan gaur egun, eta Aitor Etxeberria ere hemen den, norabidea berdina da, musikarekiko sentimenduak bera izaten jarraitzen du.\nMoro: Idazten ditudan letrak idazterakoan nire pertsonari buruz hitz egitea ez zait gustatzen. Halere, nik uste dut mezu horiek askotan niretzako ere izaten direla. Niretzako sentitzen ditudan mezuak askotan besteentzako balio dutela uste dut, eta Bad Sound System beti izan da kolektibo bat, besteentzako lan egiteko bokazio horrekin. Gure abestiak ere ez dira guretzako egindakoak. Nahi dudan bezala egiten dut, nire erara, baina beste guztiontzako idazten dut.\nStepi: Erritmo asko sartu ditugu diskoan, estilo ugari entzun daitezke. Birsortzen abestia izan ezik, hemen Moskun dugun lokalean sortu eta grabatu dugu musika guztia. Beti erabili izan ditugu riddim-ak, baina azken lan honetan guretzako espresuki egindako musika erabili dugu diskoa egiteko. Birsortzen abestiaren riddim-a Mungo’s Hi Fi eta Scocht Bonnetek emandakoa da, guk erabiltzeko.\n«Gure musika beti berdina izan da, baina benetan inoiz ez da berdina izan»\nMoro: Ez dakigu eta ezin izango dugu inoiz jakin Bad Sound Systemek euskal reggaearen munduan aro berri bat sortu duen ala ez, hori ez da garrantzitsua, baizik eta mugimendu indartsu bat dagoela Euskal Herri osoan. Egia da gu hasi ginenean hainbeste talde ez zeudela, baina nik gogoan ditut nire irakasleak zeintzuk izan ziren, eta orduan jada kontzertuak egiten ibiltzen ziren talde asko zeuden. Agian guk zortea izan genuen, baina ez gara aitzindariak izan. Ez da guk bakarrik egindako zerbait izan.\nStepi: Nik gutxienez alde egiten dut pixka bat erreferente edo titulu horietatik. Ikusten dut denbora asko daramagula eta jende gazte askok, adibidez, ikusi gaituela. Hori akaso batzuentzako bide berriak sortzeko baliagarria izan da, eta guk edo garai hartan zeuden talde guztiek erabilitako tresnekin euren bidea egin dute askok. Halere, gu hasi ginenean jende askok egiten zuen reggaea, Euskal Herriko herri askotan gustuko musika zen. Horregatik ere izan genuen arrakasta hori, herri bakoitzeko zoro bat deitzeko prest zegoelako.\nSelektah Stepi, DJa.\nMoro: Nire ama etorkina izan zen, gertutik ezagutzen dut munduan zehar milaka pertsonek pairatu behar izaten duten errealitate hori. Nik familian ikusitako historiaren azalpentxo txiki bat da Muros y fronteras abestian islatu dudana. Sirian gertatu dena, eta Turkiara eta handik Greziara bidea egiten ari den jendearen sufrimenduari ikuspuntu bat eman diogu, jendeak errealitate hori ezagutu dezan. Kanta horretan lau abeslarik ilegala izatea zer den eta etorkin izatea zer den nola ikusten duten entzun daiteke, gauza oso polita da. Gure kasuan, migratzaile edota errefuxiatuen gaia barruko bezala sentitzen dugu. Eta gero, gizarteko esparru ezberdinetako gai ugariz hitz egiten dugu, benetan kezkatzen gaituzten gaiez.\n«Gaztetxeek eta herri asanbladek mantendu dute bizirik taldea»\nMoro: Egungo gizartean horrela dela dirudi. Ez dakit sentitzen dugun edo ez, baina eguneroko bizitzaren erritmo horretan zaila da gelditzea. Askotan norbait gaizki ikusten dugu baina aldamenetik ezer gertatu ez balitz bezala pasatzen gara; ez dakit eguneroko kasu askotan nor den erruduna.\nHori adierazi nahi izan duzu ‘Zein da ba’ abestian, ezta?\nMoro: Hala da, bai. Kanta horretan hori adierazi nahi genuen, erruduna beti ez dela politikoa edo polizia. Denok batera sortzen dugun sistema bat da. Batzuek legeak egiten dituzte, besteak horiek betearazteaz arduratzen dira, eta beste askok soilik tren hori jarraitzen dute. Kanta horren oinarria hori da, denok batera edozer egiteko gai izango garela, edo lortzen ez dugun hori egiteko kapazak garela.\nGainera, Muros y fronteras abestia hiriko mugimendu baten soinu banda izango da, ezta?\nStepi: Muros y fronteras abestia Zaporeak proiektuko kideentzako izango zen hasiera batean, disko baten bitartez eurentzako dirua biltzeko. Halere, taldeak zuen gehiegizko lanarengatik egitasmoak ez zuen aurrera egin, eta Irungo Harrera Sareko kideei eman diegu abestia, pozez gainera. Datorren hilaren 26ko manifestazioan izango gara, eta bertan abesti hori estreinakoz jarriko dugu. Bide batez, bertaratzeko gonbita luzatu nahi diegu herritarrei.\nKolaborazio ugari egin dituzue, bereziki Glaukomako Juantxo Arakamarekin. Aspaldi esan zuen berak zuek zaretela haien irakasle onenak.\nStepi: [Barrez] Badakizu Juantxok oso ongi hitz egiten duela. Hemen norbera da pixka bat bere irakasle. Gure munduaren gauza mamitsuetako bat da bakoitza dela bere gidari. Beti badago non begiratu, baina bakoitzak barruko lan hori egin behar du eta bere istorioak atera, nahiz eta tresnak edo egiteko era hemen ala han ikasi. Uste dut Glaukomako kide guztiek kristoren istorio piloa dituztela kontatzeko, eta ez dutela behar irakaslerik.\nMoro: Aspaldi pasatu ginen beraien irakasle izatetik guk ere beraiengandik klaseak jasotzera. Haiek gure musikatik ikasi duten bezalaxe, guk ere haiengandik eta taldetik asko ikasi dugu. Disko honetan Juantxo asko azaltzen da harekin daukagun gertutasunagatik, denbora asko pasatzen dugu berarekin, asko hitz egiten dugu. Erraz da Juantxorekin kanta bat egitea. Juantxoz gain, ezin ditugu ahaztu ere Mexikoko Lengualerta, Mandinka Warrior, eta nola ez, Esne Beltzako Pini, niretzako ahotsik politena. Azkenean gure diskoan agertzen direnak guregandik gertu egoten den jendea da. Hori da politena, lagunekin elkartu eta bat-batean abesti bat sortzea.\n«Beti dago non begiratu, baina hemen norbera izaten da bere irakaslea»\nDiskoan ere 1976an Guardia Zibilak tiroz hildako Josu Zabalari, Juantxorekin batera, omenaldia egin diozue. Nondik dator abestia sortzeko ideia?\nStepi: 2016an erailketaren 40. urteurrena bete zen, eta familiak omenaldi berezia prestatu zuen, Hondarribiko beste hainbat kolektiborekin batera. Omenaldian parte hartzeko gonbita luzatu ziguten, ea musikarekin zerbait egiteko aukera ikusten genuen. Oso berezia izan zen lan hori egitea. Pixka bat ezberdina izan zen, helburua familiari ematea baitzen, orduan ezberdin atera zen abesti hori, beste bide bat izan zuen hasieratik. Sekulako lana izan zen guretzako pertsonalki. Gaian buru-belarri sartu ginen eta egia esan hunkigarri suertatu da kanta, guretzako egiterakoan ere oso hunkigarria izan baitzen prozesua.\nMoro: Musikari bezala niretzako ikasketa oso polita izan zen, zintzoki esango dut, agian izan da bizitzan egin dudan kantarik informatuena. Egia da kasu bat zela, eta oso gutxi nekien gaiari buruz. Orduan, gogoratzen ditut aurreko asteetako informazio lan horiek, eta irakurritako lanak zentzutu egiten gintuen. Juantxo eta biok Hondarribira joan ginen, eta bertan aurkitu genituen herritarrek kontatu ziguten zer gertatu zen zehazki egun hartan, jendeak orduan zer sentitu zuen. Lan hori asko erraztu ziguten eta oso polita izan zen han egondako jendeak ikusi eta bizitu zuen bezala kontatzea egun hura. Gure musikari ego hori alde batera utzita egindako kanta izan zen, gauza asko mugitu dizkit barruan.\nDiskoaz gain, 40 Minutu Rock jaialdirako ere abesti bat egiteko tartea atera duzue, oraingoan ere Juantxorekin batera.\nMoro: Bai jauna. Lehenbiziko eskerrak ematea 40 Minutu Rockeko jendeari gugan jarritako konfiantzagatik. Gu ez gara talde konbentzional bat, eta festibal handiak guri kanta egiteko aukera hori ematea, pauso hori, niretzat bada zerbait. Hortik aurrera, Zabalaren kanta bezala planteatu dugu, 40 minutu besterik ez dituenarentzako kanta bat egin genuen, taldea eta dena alde batera utzita.\n«Nahiz eta musika utzi nahi izan, ez gara benetan sekula uzteko gai izango»\nJuantxorekin zenbait kolaborazio egiteaz gain, Glaukomarekin batera disko bat ere egin duzue (Sua zaintzen, 2015). Pozik elkarlanarekin?\nMoro: Asko disfrutatu genuen diskoarekin, eta harekin batera etorri zen birarekin. 2015ean egindako 5 kontzertu eta 16ean emandako beste biak niretzako izugarri politak izan ziren, indar handi bat sentitzen nuen orduan oholtza gainean, denak elkarrekin. Esperientzia bezala izugarrizkoa izan zen, ederra.\nMoro: Ikusten dugu hazten ari dela, ez naiz izenak esaten hasiko, baina egia da Bizkai, Araba, Gipuzkoa eta Nafarroa aldean talde ugari sortzen ari direla. Iparralden ezberdina da, aspalditik dago kultura hori presente han. Nire ikuspuntutik, nahiz eta objektiboa guztiz ez izan, gustuko dut nola sortzen ari diren. Guk eta beste talde askok erabili duten formularekin lanean ikusten ditut talde gehienak, hori da garrantzitsua, azken finean estilo eta izaera baten moduak daude jokoan, eta gustatzen zait jendeak originaltasun hori mantentzea, oso harro nago ikusten ditudan askotaz.\nStepi: Egia da gaur egun gehiago entzuten eta ikusten dela musika hau, baina hasieratik gu ez gara estralurtar batzuk izan. Mugimendua badago Euskal Herrian eta musika estilo honetan ere, gero eta gehiago. Zuloetan egon gara, gaztetxeetan, herriko txosnetan, eta gehienbat mugimenduak deituta, herri horietan bazegoelako zerbait hazten ari zela. Duela urte askotik esaten dugu: joaten garen leku guztietan badaude MC eta DJak, edo sound systemak herri askotan. Euskal Herri osoan dago mugimendua, herri guztietan.\nMoro: Bai, beti izan da, denborak hori baieztatu du. Gaztetxeek eta herri bakoitzeko asanbladek mantendu gaituzte bizirik gu, beraiek deitu gaituzte, beraiek eman digute kontzertuak eskaintzeko aukera, eta ideologikoki ere oso gertukoak gara eta eskerrak ematea besterik ez daukagu. Mugimendu hori gabe kulturak ez zuen gaur egun duen indarra izango. Herri guztietan ausarten bat egon da guri eta gure tankerako taldeei deitzeko. Zoro askok jarraitu gaitu azken urteetan, zoro talde batera zoroak hurbiltzen baitira [barrez].\nUrte luze hauetan, Espainiako Estatura, eta Mexiko edo Japonia bezalako herrialdetaraino eraman duzue zuen musika. Zer nolako esperientziak izan dira?\nMoro: Esperientzia bikainak, izugarriak izan ziren. Jendeak oso harrera ona egin zigun, bira oso bataileroa izan zen, baina egon ginen lekutan jendea oso kontent geratu zen. Mexikon dena primeran joan zen, eta Japonian ere.\nStepi: Hemen Euskal Herrian bezala, mugimenduak mundu osoan zehar indarra hartu duela ikusi dugu. Gu bezalako reggae selekta eta MC asko aurkitu ditugu bidean.\nMoro: Nik ezingo nioke galdera horri erantzun bat eman, hainbestetan sentitu bainaiz berezi eta kontrako. Leku berezi bat esan beharko banu, Moskuko Depor taberna litzateke. Hor hasi zen dena. Oholtza handiek ematen dute ematen dutena, bikainak dira eta maite ditugu, nola ez, baina leku bat, hori. Nik Depor tabernan kantatzeari beldurra izan nion, han adituak dira. Han beti sentitu nahiz oholtza berezi baten gainean.\nStepi: Niretzako Depor ere berezia da oso, baina leku bakoitza ezberdina da. Horretan surflaria naizela esan dezaket, beti olatu berri horren bila noa (barrez).\nMoro: I’m ready! [Prest nago!] Zalantzarik gabe, aurrera egiteko prest gaude. Gaixotasun bera jota gaude biok eta ez dago reggaearen kontrako pilularik (barrez). Nahiz eta utzi nahi izan, ez gara benetan sekula uzteko gai izango inoiz.\nStepi: Saio bat egiteko elkartu ginen 2003 hartan, eta begira [barrez].\nBihar (hilak 19): Elgoibarren.\nUrtarrilak 31: Bilboko Antzokian.\nOtsailaren 1: Alegin.\nOtsailaren 15: Gasteizko Jimmy Jazz aretoan.\nOtsailaren 23: 40 Minutu Rock jaialdian.\nMartxoaren 16: Gernikan.


Errioxako udalek zilegi izanen dute kontsumoaren arloko arau-hausteak zehatzea. | Consumer\nErrioxako udalek zilegi izanen dute kontsumoaren arloko arau-hausteak zehatzea.\nNeurri hori jasota dago Errioxako Kontsumitzaileak Babesteko Lege berrian.\nErrioxako udalek zehapenak jarri ahal izango dituzte kontsumoaren arloko arau-hausteengatik, Kontsumitzaileen Babeserako Lege berrian jasotakoaren arabera. Lege hori Errioxako Parlamentuak onartuko du datorren urtearen hasieran.\nHorixe esan du gaur José Antonio Elguea Eskualdeko Gobernuko Antolamendu eta Garapen Ekonomikoko zuzendari nagusiak, araudi horri buruzko lan-dokumentu bat bederatzi kontsumitzaile-elkarteri aurkeztu ondoren.\nElgea-ren arabera, helburua erakunde horiekin adostutako testu bat lortzea da. Horiekin hilabete eta erdi barru zirriborro bat adostuko da, eta, ondoren, Gobernu Kontseiluak onartu eta Parlamentu autonomikoan berretsi beharko da.\nZuzendari nagusiak erantsi zuen araudi berriak babesa bermatuko duela eta Errioxako kontsumitzaile eta erabiltzaileen interes legitimoak defendatuko dituela.\nLegeak lehentasunezkotzat jotzen du pertsona fisikoak, ez-juridikoak, babestea, eta bereziki gutxiagotasun-egoeran daudenak, hala nola haurrak, zaharrak edo ezinduak.\nHala, kontsumorako hezkuntza-programa bereziak garatuko dira eta alerta-sareak areagotuko dira. Alerta-sare horiek martxan jarriko dira merkatuan produktu akastun edo osasunarentzat kaltegarri bat detektatzen denean.\nPertsonentzako arrisku larriko egoerak atzemanez gero, Administrazio autonomikoak behin-behineko neurriak azkar eta eraginkortasunez aplikatzen ahalko ditu.


Flamenkoa eta bertsoa uztartzen dituen Gorria ikuskizuna estreinatuko dute gaur Iruñean - Nafarroa - euskalerriairratia.eus\nFlamenkoa eta bertsoa uztartzen dituen Gorria ikuskizuna estreinatuko dute gaur Iruñean\nEuskalerria Irratia 2019-11-07 10:09\nGaur, ostegunarekin, 19:30ean, Kondestable civivoxean estreinatuko da, Bertsoaroa zikloaren eskutik, Miren Amurizaren eta Askoa Etxebarrietaren lana.\nBertsoaroa zikloak Gorria ikuskizunaren estreinaldian izanen du segida dotore-dotorea, Kondestablearen jauregiko patioan, gaur –ostegunarekin–, 19:30etik aurrera. Muntaiak, Miren Amuriza bertsolariaren eta Askoa Etxebarrieta flamenko-dantzariaren eskutik, iaz Lanku beka jaso zuen proiektua du oinarri. Saiorako sarrera librea da. Bertsoaroaren bigarren ikuskizuna izanen da; zikloa atzo hasi zen, eta azaroaren 26an amaituko da.


Hizkuntza paisaia euskaratzeko deialdia. 2017 | Ideiak Bizirik\n← Entitate pribatuek Irungo udalerrian dituzten lantokietan euskararen erabilera-planak egin edota garatzeko deialdia\n“ENERGIA UHINAK” IRITSIKO DA IRUNERA “AHAZTUTAKOEN ZUBIA”REKIN →\nHizkuntza paisaia euskaratzeko deialdia. 2017\nEstablezimendu, elkarte edota enpresetako hizkuntza paisaia euskaratzeko ekimenetarako diru-laguntzak lehiarik gabeko konkurrentzian, ekimen hauek diru-laguntza deialdi honen laburpena Gipuzkoako Aldizkari Ofizialean argitaratu eta 2017ko urriaren 31ra bitartean gauzatu badira.\nDiru-laguntza hauek eskatu ahal izateko hauetako kasu batean egon behar da, betiere lehenengo atalean aipatutako sustatze-jarduera horren helburu den esparruan sartzen badira eta deialdi honetako zazpigarren artikuluan xedatutako baldintzak betetzen baldin badituzte.\nEuren establezimendua Irunen duten merkatariak eta ostalariak.\nEnpresa Irunen duten enpresarioak edo eta autonomoak.\nKalean Bai hitzarmena sinatuta duten aisi, kirol edo guraso elkarteak.\nDiru-laguntza deialdi honetara ezin dira aurkeztu bere kapital gehiena publikoa duten entitate pribatuak eta fundazio-ondarea edota gobernu- edo zuzendaritza-organoetan partaidetza nagusiki publikoa duten entitateak.


UDAL OSAKETA ARRISKUAN!! - herriaren hitza Udaleko giltza\nherriaren hitza Udaleko giltza\nMaiatzaren 27ko hauteskundeetan Zaldibiko herriak hitza eta erabakia hartu zuen. 435 bozka eman zizkion Aralarri eta beste 435 bozka EAE-ANVri.\nLehen momentutik Ezker Abertzaleak argi izan du ADOSTASUNA IZANGO ZELA UDALA OSATZEKO GILTZA eta bide horretan ezinbestekoa zela udal demokratikoa osatzea, baina Aralarrek ez du bide horretan sakontzerik nahi izan.\nHasiera hasieratik, Aralarrek adostasunean eta baldintza demokratikoetan udala osatzeko aukera baztertu izan du. Azken aste honek hori agertu besterik ez du egin. Gure usteak egiaztatu dira,\nASTELEHENA EKAINAK 11, bi aldeetako proposamenak mahai gainean jarri genituen.\no 4 eta 4 zinegotzi eskubide berdintasunean Loreg legea aplikatuz.\no 4 urtez herriaren erabakiaren arabera Udala osatuz eta konsentsua lan tresna gisa oinarri hartuz.\no Aralarrek 4 zinegotzi eta EAE-ANVk 4 ordezkari, ofizialtasun gabeak baina kontsentsua oinarri hartuaz eta alkatearen bozka ez erabiltzeko konpromisoarekin.\nEgoera honetan, EAE-ANVk bideragarri ikusten zuen udal osaketa. Nahiz eta aldeko eta aurkako faktoreak asko izan.\nAZKEN BILERA, OSTEGUNA EKAINAK 14, ARALARren JARRERA ALDAKETA:\nAzken bilkuran esandakoak haizeak eraman ditu eta beren jarreran atzera egin dute. BERAZ:\n- ARALARREN AZKEN PROPOSAMENA:\no Aralarrek 5 zinegotzi eta EAE-ANVk 4 ordezkari ez ofizial izatea erabaki du. Eskema hau onartu ezean ez dutela kargurik hartuko eta diputazioak esku hartuko duela esan dute.\no Astelehenean esandakoaren arabera, sakontzeko asmoarekin iritsi eta Aralarren jarrera itxiarekin topatu ginen eta alperrik izan ziren atea irekitzeko saiakerak.\no Lehen unetik, Ezker Abertzalea adostasunaren bila esfortzu ikaragarriak egin ditu eta horrelako jarrera arduragabearekin topatu gara. Badirudi, Aralarrek agintea izan ezean bost ajola zaiola Zaldibiako Udalarekin zer gertatuko den.\no Bilerak 10 minutu iraun zuen.\nEGOERAREN INGURUKO IRAKURKETA\nARALARrek udal demokratikoa ez osatzeko ERABAKI POLITIKOA HARTU DU, hau hitzez hitz beraiek esana izan da. Beraz, ez dute LOREG legea aplikatuko.\nHonez gain, nahiz eta udal osaketarako 4 zinegotzi izendatzea nahikoa den, ARALARrek herriak emaniko 4 zinegotziez gain, 5 hartzeko asmora jauzi egin du edo bestela, udala diputazioaren esku uzteko mehatxua egin du.\nEZ DAGO BORONDATERIK HERRIAREN HITZA ERRESPETATZEKO ETA GAINERA, ARALARREK ALDERDI INTERESAK, HERRIAREN INTERESEN GAINETIK JARRI DITU.\nZALDIBIAKO UDAL OSAKETA ARRISKUAN\nEkainak 18, astelehena da azken eguna Zaldibiako Udala osatzeko.\nEgoeraren larritasuna ikusirik, EAE-ANVren apostua astelehenean udala osatzea da, herriak maiatzaren 27an hartu zuen erabakiaren arabera, alegia 4 eta 4.\nBERAZ, ARALARRI ONDORENGOA EXIJITZEN DIOGU:\n- Ardura politikoz jokatu dezala eta herritarrek emaniko botuak ez ditzala mespretxatu.\n- Astelehean, herriak Aralarri emaniko 4 zinegotzi karguak hartu eta gure ordezkariarekin batera udala osatu dezala eskatzen diogu.\n- Astelehenetik aurrera, gure 4 ordezkariekin batera udal demokratiko baterantz, egin beharreko bidea eztabaidatu eta adosteko prozedura bat abiatu dezala.\nGuretzat, zure iritzi eta kezkak garrantzitsuak direlako,\nHERRI OSOARENTZAT BATZARRA\nLARUNBATA 16, eguerdiko 12tan UDALETXE AURREAN\nanv aralar arriskuan eae erabakia errespetatu ez herriaren lapurretarik osaketa udal


Udal Elkarteak otsailaren 1ean indarrean jarriko den hondakinak biltzeko sistema berriaren komunikazio kanpaina aurkeztu du — Zumaiako Udala\nBost herriak bat egingo dute zabor bilketa sistema berriarekin. Familia bakoitzak txartel magnetiko bana jasoko du errefusa eta organikoa sailkatu ahal izateko. Hiru urtetan sailkatze tasa % 40tik % 75era igotzea aurreikusten da.\nHondakinak gaika sailkatzeko 2018ko otsailean indarrean sartuko den zerbitzu berriaren komunikazio kanpaina aurkeztu du Urola Kostako Udal Elkarteak. Udal Elkartearen egoitzan egindako agerraldian izan dira, Igor Iturain, Urola Kosta Udal Elkarteko lehendakariaz gain, Jesus Arana (EAJ), Alex Oliden (EH Bildu), Patxi Elola (PSE-EE) eta Ana De Benito (Irabazi) zinegotziak bertan izan dira.\nZerbitzu berriak erraztasunak emango ditu eta erraztasun horiei esker, eta herritarren inplikazioarekin, sistema berriarekin birziklatze tasa handitu nahi da. “Helburuak argiak dira, gaur egungo % 40ko birziklatze tasatik 2020an % 75eko tasara iristea”.\nEzkerretik eskubira: Igor Iturain, Jesus Arana, Ana de Benito, Alex Oliden eta Patxi Elola


Ingurumenarekin lotutako tailer zientifikoak egingo dira Aizkibel Liburutegian - Azkoitiko Udala\nIngurumenarekin lotutako tailer zientifikoak egingo dira Aizkibel Liburutegian\nAizkibel Liburutegiak tailer zientifikoak antolatu ditu 8 eta 12 urte bitarteko haurrentzat, LH3 eta LH6 adin tartekoentzat, hain zuzen. Ingurumena eta zientzia uztartuko dituzte tailerrek eta apirilaren 21ean eta 22an izango dira. Egun bakoitzean bi txanda eskainiko dira, bata 17:30ean eta bestea 19:00etan. Ekimena doakoa da eta plaza kopurua mugatua izango da. Parte hartu nahi dutenek apirilaren 16ra arte dute izena emateko epea zabalik. Liburutegian bertan eman beharko da izena.\nApirilaren 21eko saioa “Ozeano urdinak, marea beltzak” izenburupean egingo da. Tailer horretan, ingurumenari buruzko oinarrizko kontzeptuak azalduko dira. Jarduera interaktiboen eta esperimentu praktikoekin, isuri kimikoen efektu eta ondorioei buruz ulermena hobetu eta indartzeko balioko du. Petrolikoa, hipotesia, surgatzailea, dentsitatea, diluzioa, elikadura-katea, gainazaleko tentsioa eta antzerako beste hainbat kontzeptu ezagutuko dituzte partaideek.\nApirilaren 22an “Planeta salba ezazue” tailerra izango da. Gizakiaren portaerak Lurrari nola eragiten dion ikusiko dute partaideek. Oso modu praktikoan ikasteko aukera izango dute zientziak nola lagun diezaguken eboluzionatzen eta gure garraiobideak hobetzen. Horren erakusgarri, hidrogeno-autoak ezagutuko dituzte, eta esperimentu erraz eta dibertigarrien bidez, haien funtzionamendua.


Tanta hotza: Zeruak lehertzen direnean | Aldizkaria | EROSKI CONSUMER\nTanta hotza: Zeruak lehertzen direnean\nEuri jasa horiek eraginiko kalteak, intentsitatearen eta lurzoruaren egoeraren arabera, latzagoak gerta daitezke\nIrail eta urrian Penintsula Iberikoko eskualde batzuetako zeruek iraupen gutxiko baina berealdiko biolentziadun ekaitzek jaurtikitzen dituzte. Tanta hotz deituriko fenomeno meteorologiko hori, mediterranear aldean bereziki, urte sasoi honetan ohikoak diren hiru faktorek sortarazten dute: itsaso beroa, azaleran atmosfera egongaitza eta altueran aire hotza. Sekulako ezbeharrak (1983ko abuztuan Bilbon izaniko uholdeak edo 1982 urtean jazoriko Tous-eko presaren haustura, adibidez), baldintza klimatologiko zein orografikoengatik, tanta hotzaren amenazoarekin bizi behar duen herrialde horren oroimen kolektiboan sartu dira.\nTanta hotza nola sortzen den\nItsasoko ura bero-beroa dago. Mediterraneoan, esaterako, itsasertzetik gertuko urek hogeita hamar graduko tenperatura izan dezakete.\nUr ugari lurruntzen da, bainu edo dutxa batean gertatzen den bezala.\nBaldintza klimatiko horietan depresioa edo fronte hotza iristen denean, altueran aire hotza baldin badago, egongaiztasun egoera gertatzen da.\nItsasoak lurrunduriko ura egongaiztasun horrek erakarrita altxatzen da eta, zona hotza ukitzean, kondentsatu egiten da, hodei itzel bat sortuz.\nOso litekeena da hodei gaitz hori ziztu bizian handitzea, behetik gora datorren lurruna erraz igotzen baita, zona hotzagoak aurkitzen baititu bidean; hotz horri esker, geroz eta ur gehiago bilduko da.\nEra horretan, ordu gutxiren buruan, horizontalean azalera handikoak ez izan arren, hamar kilometroko altuera izan dezaketen ekaitz-hodeiak moldatuko dira. Hodei horiek berebiziko euri jasa botako dute, fenomeno elektrikoek eta kazkabarrak osaturik. Meteorologo batzuek, dena den, tanta hotza ez doa beti-beti euri jasa eskerga edo katastrofikoekin batera.\nKalteak eta lurzoruaren garrantzia\nFenomeno meteorologiko horretaz aritzeko espezialista (espainiar) batzuek DANA (Depresión Aislada de Niveles Altos) terminoa aplikatzea nahiago dute, tanta hotz horri zehaztasun urrikoa deritzote eta. Izenak izen, euri itzel horiek eragin ditzaketen kalteak ez dira intentsitatearen araberakoak bakarrik: lurzoruaren egoerak zerikusi handia du horretan.\nPendiz handiko eta landaredia urriko hegietan ura azkar-azkar doa eta zorua indarrez harrotzen du, sekulako erosioa ondorioztatuz. Hegi horien behealdean haran itxia baldin badago, urak bidean topatu duen guztia hantxe bilduko du. Espainiako mediterraneo aldean ohiko kontua da ibai eta erreken ohantzeak ia urte osoan idor agertzea eta, horrenbestez, bertan baratzeak edo etxolak ezartzea. Horrelakoak gertatzean, uholdeetan kalteak harik eta larriagoak izaten dira: batetik, bertan eraikitako guztia eraitsi egiten delako; bestetik, urari irteera galaraztean, ekarria areagotu egiten zaiolako.\nMendi-hegal gozo eta landaretsuetan, aldiz, eroritako ura zoruak xurgatu eta haren abiada landareek mantsotzen dutenez, hegian behera ur gutxiago eta geldoago jaisten da eta, hortaz, erosioa askozaz ere arinagoa da. Horregatik du berebiziko garrantzia basoak eta lurzoruaren landarezko estalkia mantentzeak, fenomeno klimatologiko bortitzen sortaraz ditzaketen kalteei aurre egiteko.\nUholdeak errepidean harrapatzen bagaitu...\nTokian tokiko irratien informazioa aditu edota bisitatu behar dugun eskualdearen egoera meteorologikoaz informazioa jaso behar dugu.\nAhal dela, gauez ez gara ibiliko automobilean baina, hori ezinbestekoa bagenu, zuhurtziaz eramango dugu ibilgailua, galgen funtzionamendua maiz egiaztatuz.\nUrak estalitako errepideak, zubiak edo bideak ederki ezagutzen baditugu ere, ez ibili automobilez bertatik.\nUrak harturiko toki batean automobilen ibili behar baldin baduzu, ibili poliki-poliki, lehen martxan, motorea busti (eta, beraz, gelditu) ez dadin. Urak harturiko zorua zeharkatu ondoren, gurpilak oraindik blai daudela, galgek ongi funtzionatzen ez dutela izan behar dugu kontuan.\nUra automobilaren ardatzera edo gure belaunetaraino iristen denean, ibilgailutik atera eta toki altuagoren batera joan behar da. Ateak irekitzeko zailtasunik izatekotan, irten bertatik leihoetatik, lehenbailehen.\nKontuz ibili luizi, eragindako zulo, hari elektriko eta, hitz batez, eroritako gauza guztiekin.\nMotorea gelditurik, berriro abiaraztea ezinezkoa baldin bazaigu, piztu larrialdiko argia (bi intermitenteak) eta eraman automobila bidertzeraino, ahal den neurrian, ibilgailua oztopo izan ez dadin. Gauez laguntza eskatzeko argi luzeen kolpeak ere baliagarri gerta daitezke. Gogoan izan Morse kodeko sorospen-seinalea: hiru motz, hiru luze, hiru motz (SOS). Baliteke mezu horren adiera norbaitek ulertzea.\nTanta hotzaren kalteak arintzeko aholkuak\nEtxeko teilatua eta zorrotenak eta etxetik gertuko ubide eta kanalak begiratzea komeni izaten da, eta bertan pilaturiko lur, orbela eta antzekoak ateratzea.\nLinterna eta ordezko pilak, pilaz dabilen irratia, lehen sorospenetako botikina eta erabili ohi diren botikak, elikagaiak eta arropa beroa eduki behar da eskura\nEtxearen kanpoaldetik, urak eraman ditzaken altzariak eta gainerako gauzak atera eta produktu toxiko guztiak (herbizida, intsektizida, etab.) ura irits daiteken tokietatik kanpo gorde behar dira.\nTokian tokiko irratia sintonizatzea komeni da, informazioa jaso eta, halaber, agintariek ematen dituzten aholkuak (higienez, garbitasunez, elikaduraz...) bete ahal izateko.\nEskualdean, gure tokia uholdeak bat-batean har dezakeela sumatzen badugu, beste toki seguruago batera joan beharra dago berehala, aholkuen zain egon gabe, eta arriskuaren berri agintariei jakinarazi.\nGaren zonaldeko toki garaienak identifikatu behar ditugu, uholdea gureganaino helduz gero, bertara igo gaitezen.\nAparatu eta ekipo elektrikoak deskonektatutik edukiko ditugu; bustirik edo ura zapaltzen ari ez bagara bakar-bakarrik ukituko ditugu, piztutakoan.\nArriskua desagertu eta geurera itzuli aurretik, etxea eraisteko arriskurik ba ote dagoen, hormetan arrakalak edo hanpadurak azaldu diren eta antzekoak zorrotz begiratu behar ditugu.


Nivelle (Nord) - Wikipedia, entziklopedia askea.\nArtikulu hau Nord departamenduko udalerriari buruzkoa da; beste esanahietarako, ikus «Nivelle».\nNivelle Frantziako udalerria da, Nord departamenduan dagoena, Frantzia Garaia eskualdean. 2013an 1.240 biztanle zituen.\n50° 28′ 21″ N, 3° 28′ 02″ E / 50.4725°N,3.4672°E / 50.4725; 3.4672Koordenatuak: 50° 28′ 21″ N, 3° 28′ 02″ E / 50.4725°N,3.4672°E / 50.4725; 3.4672\nThun-Saint-Amand, Bruille-Saint-Amand, Château-l'Abbaye, Lecelles eta Saint-Amand-les-Eaux\n658 (%49.9) 660 (%50.1)\n2007an Nivelle udalerrian erroldatutako biztanleak 1.240 ziren. Familiak 442 ziren, horien artean 70 pertsona bakarrekoak ziren (31 bakarrik bizi ziren gizonak eta 39 bakarrik bizi ziren emakumeak), 132 seme-alabarik gabeko familiak ziren, 197 seme-alabak dituzten bikoteak ziren eta 43 seme-alabak dituzten guraso-bakarreko familiak ziren.\n2007an 471 etxebizitza zeuden, 446 familiaren etxebizitza nagusia ziren, 5 bigarren erresidentzia ziren eta 20 hutsik zeuden. 465 etxeak ziren eta 6 apartamentuak ziren. 446 etxebizitza nagusietatik 390 bere jabearen bizilekua ziren, 46 alokairuan okupaturik zeuden eta 10 doan lagata zeuden; 11 etxek bi gela zituzten, 25 etxek hiru zituzten, 56 etxek lau zituzten eta 354 etxek bost zituzten. 381 etxek euren parking plaza propioa zuten azpian. 152 etxetan ibilgailu bat zegoen eta 264 etxetan bat baino gehiago zituzten.\nNivelle udalerriko biztanleria-piramidea 2009an .\n2007an lan egiteko adina zuten pertsonak 860 ziren, horien artean 595 aktiboak ziren eta 265 inaktiboak ziren. 595 pertsona aktiboetatik 559 lanean zeuden (298 gizon eta 261 emakume) eta 35 langabezian zeuden (18 gizon eta 17 emakume). 265 pertsona inaktiboetatik 99 erretiraturik zeuden, 89 ikasten zeuden eta 77 "bestelako inaktibo" gisa sailkaturik zeuden.\n2009an Nivelle udalerrian 455 unitate fiskal zeuden, 1.305 pertsonek osaturik. Pertsona bakoitzeko diru-sarrera fiskalaren mediana urteko 20.235 euro zen.\n2007an zeuden 25 komertzioetatik, 2 janari enpresak ziren, 2 bestelako produktu industrialen fabrikazioko enpresak ziren, 4 eraikuntza enpresak ziren, 5 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren, 4 higiezinen enpresak ziren, 2 zerbitzu enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 9 zerbitzu publikoetatik, 3 funerariak ziren, 1 ibilgailuen konpontzeko eta nekazaritza tresnetako lantokia, 2 igeltseroak, 1 zurgina, 1 argiketaria eta 1 jatetxe.\n2000. urtean Nivelle udalerrian 15 nekazaritza-ustiategi zeuden, 432 hektarea erabiltzen.\nThun-Saint-Amand (1,5 km)\nFlines-lès-Mortagne (4,0 km)\nMortagne-du-Nord (4,1 km)\nLecelles (4,2 km)\nMaulde (4,3 km)\nHergnies (5,0 km)\nMillonfosse (5,7 km)\nOdomez (5,9 km)\nMultimedia: Nivelle (Nord)\nAzken aldaketa 8 abendua 2020(e)an, 21:47(e)tan\nOrriaren azken aldaketa: 8 abendua 2020, 21:47.


naiz: hedabidea zara - Independentzia garaile Katalunian\nKataluniako Parlament berrian 135 eserlekutik 72 (62 JuntsPelSi + 10 CUP) independentziaren aldekoek beteko dituzte. Nabarmen gailendu dira independentziaren aldeko bi indarrak plebiszitu izaera izan duten hauteskundeetan. Ezezkoaren aldekoen artean Ciutadans alderdia izan da lehen indarra, PSCk beherako joera mantendu du eta hondoratu egin dira PP eta Podemosek eta ICVk babestutako Catalunya Si que es pot. Uniò ez da Parlamentean izango.\nIndependentziarako bidea egitea erabaki dute kataluniarrek. (Lluis GENE | AFP)\nPozez ospatu dute independentziaren aldekoek plebiszitioaren emaitza. (Gerad LLULIEN | AFP)\nEmaitzak ikusita, independentziaren bidea hartzea dagokio orain Parlament berriari. (Gerard LLULIEN | AFP)\nMas, Romeva eta Junquerasen esku daude, neurri handi batean, hurrengo urratsak (Gerard LLULIEN | AFP)\nCava eskuan ospatu dituzte emaitzak JuntsPelSi hautagaitzakoek. (Gerard LLULIEN | AFP)\nMasek presidente izaten jarraitzeko CUPen babesa beharko du (Gerard LLULIEN | AFP)\nBide berri bati ekin dio Kataluniak gaur, libre, herritarrek hala erabakita (Jorge GUERRERO | AFP)\nCUPek hazkunde izagurria izan du eta 335.000tik gora boto lortu ditu (Josep LAGO | AFP)\nErabakiorra izango da Ezker Independentista prozesuaren definizioan. (Josep LAGO | AFP)\n«Gaur abiatu da kataluniar Errepublika», esan du CUPek. (AFP)\nAntonio Baños eta David Fernandez, pozik. (Josep LAGO | AFP)\nOraindik ez da ofiziala, baina batzuk aurreratu dira eta kataluniar karnetarekin eman dute botoa (AFP)\n%77,44ko parte hartzea izan da, 2012an baino ia 10 puntu altuagoa (Josep LAGO | AFP)\nCiutadans izan da unionismoaren aldean garaile nagusia. (Cesar MANSO | AFP)\nIceta pozik agertu da, nahiz eta PSCren beheranzko joera baieztatu den gaur (PSC)\nPodemos eta ICVk babestu duten hautagaitzak emaitza makala lortu du. (Si Que Es Pot)\nEsperotako moduan, Xavier García Albiol (PP) buru zuen zerrendak ez du babes handirik izan. (AFP)


2013 Class, dutxa hotz bat | DLL Suite\nHome › Google News › 2013 Class, dutxa hotz bat\n2013 Class, dutxa hotz bat\nMcCullough ustez, gaur egungo gazteriaren zati handi bat dela “pampered, cosseted, gainean, burbuila-helmeted bilduta doted” eta errealitatea babestuta. Lizentziatuak esan zuen: “Climb mendia ez da zure jo landatu, baina erronka besarkatu, aire gozatu eta ikuspegian behold Climb, beraz, mundua ikusi ahal izango dituzu, ez duzu mundua ikusi ahal izan dezan.”.\n‘Ve izan hasteko helbide bat entregatu pribilegioa, erdiko Kaliforniako unibertsitate batean, eta espero dut egunen batean beste bat emateko. Izan ere, nik badakit zer esan nahi dut.\nIaz, Wellesley High Massachusetts, David McCullough Jr, eskolako irakasle bat ingelesez eta historialariak Pulitzer saria irabazi duen David McCullough semea, Eskolako eman hasteko helbidea. Berau amaitu zuen parkea, eta bere hitzak bidaiatu urruti. Zer esan nahi izan zuen, Amerika zen etsi entzuteko.\nEz dit. Nahiago dut esango gure etorkizuna liderrek zer entzun behar dute. Hemen 10 aholkularitza aurtengo college eta unibertsitateko tituludunen class jakintsua nahi bihotzean eramango litzateke pieza probokatzailea:\n1) Inoiz ez ahaztu, hori da gizarteak esan duzun arren, ez zara berezia, McCullough graduazio bere hitzaldian esan zuen bezala. Mundua ez da zure inguruan dabiltzan. Eta zuk behar ez sentitzeko ezer eskubidea. Inor ez da zu baino hobea, baina ezin baduzu inork baino hobeto. Tratatzeko guztion aldean, betiere tratatzen dira duzun modu berean.\n2) Jarraitu zure pasioa baina ideia zure pasioa eta alda daiteke eboluzionatu urteetan zehar egin duzun bezala irekita. Ez izan beldurrik ikastaroa aldatzeko, eta beste norabide batean doaz. Zaude baimenduta bigarren pentsamenduak izatea, zer egin nahi duzun, eta nola zure bizitzan pasatzeko asmoa baduzu.\n3) Zure gurasoek beren burua aurkezteko aukera ematen dizu. Elkarrizketa horiek, eta grabatzeko. Eskatu bizitza buruz, eta zer istorioak edo ikasgai nahi bilobak partekatuko dute litzaidake. Eman dute bizitza, behintzat egin dezakezu saiatu da berea ulertzen, beraz. Noiz desagertu direnean, Pozik zenuen duzu.\n4) apurtu, zure erosotasuna zona. Zer gehien beldur zara. Saihesteko zer da erraza eta aurreikusteko. Bidaiatzeko herrialdean eta munduan. Ezagutu beste pertsona eta borrokatu mundua ikusteko beren talaia batetik. Stay bitxia. Galderak egin. Eta inoiz ez gelditzeko ikaskuntza.\n5) duzuenontzat aukeratu, edo gai dira, ezkondu lortzeko – eta agian, egun batean, duzun guztia izango da – nork ezkontzea erabakitzen duzu zure arrakasta erabakigarria aldera urrun joango. Gehiago eskolak Fancy meridiano baino garrantzitsua da. Pertsonak bai altxatu duzu, edo ekarri behera. Aukeratu bai.\n6) Ez bakarrik porrotak onartu, baina ongi etorria. Espero. Hura ikasi. Begira ezazu ikasketa baliotsua esperientzia gisa. Gogoratu, beti bazara, nahi duzun guztia, eta dena ezarri duzu egin betetzeko, ondoren, huts egin duzunean, hala ere. Nik duzulako zure helburuak ezartzeko oso baxua da.\n7) Galdera autoridad eta zure sinesmenak zalantzan. Eztabaida publikoa jauzi. Bihurtu zuten. Demokrazia parte-hartzailea kirol bat da; parte hartu duzu, edo bestela, get hartu aparte. Ez du axola zer uste duzu. Garrantzitsuena da pentsatu duzu zure bidea, eta zergatik uste duzun azaltzeko.\n8) dutenek aukeratzen duten, edo gai dira, seme-alabak, horiek goratzeko, eman duen gauzarik bat nahi dute ezarri duzu For: denbora. Irakasteko horiek produktiboak izan behar du. Baina, are garrantzitsuagoa dena, irakasteko horiek, adibidez, eta, jende ona, nork tratatzen ikaskide gizakiak atsegin handiz eta errespetua izango da.\n9) Bizitzan zehar bezala joan zaitezke, ez izan beldurrik altua zure seme-itxaropenak, beste batzuk izatea, eta zeure burua. Badira okerrago ari etsita norbaitek ez delako burutzeko espero bezala baino gauza. Etsi horien gainean eta ez da hainbeste espero hasieratik bezala.\n10) Azkenik, hemendik urte askotan, noiz joan nahi al duzu atseden, garrantzitsuena zure bizitzan lorpen ez dira dirua irabazten duzu, edo arrakasta izan duzu gozatu. Gauza bakarra, jasan ditu, eta utzi mundua ezagutzen hemen zinen lehenik, eragina izan zuten beste pertsona on bat da. Egin ezazu positibo bat.\nKito. Hartu edo utzi. Pertsona orok beroa bainu erosotasuna gozatzen. Baina batzuetan, zer deitu for hotza dutxa bat da.\nHargatik saiatu me out 2013 klase gainean. Unibertsitateko katedradun edo giza baliabideen kudeatzaileek edo enpresaburuek hitz egin. Irakurri deiturikoak milaka belaunaldi egindako ikerketa, eta froga McCullough duten eskuineko pista zen asko aurkituko dituzu. Gaur egun gazteei, eta askotan eman zituen bere bizitza ari coddled, eta hartu eta bizitza itxaropen estresa spared. Pertsonak normalean esan besterik zer entzun nahi dute.\nTags: 2013 Class, dutxa hotz bat\n← 2013 Class, soyuq duş üçün


Urdaibai Biosfera Erreserba » Geografia » Irlak eta uhartetxoak\nIrla honen izenaren jatorria XI eta XII mendeetan kokatzen da. 1053an, Bizkaiko Jaunak Piriniotako monastegi famatuari Gaztelugatxe Donieneko tenplua eskeini zion. Orduko dokumentuetan Sancti Johannis de Castiello moduan ezaguna zen. Geroago, 1162an, “monastegia” edo Erdi Aroko eleiza izatetik komentu premonostratensea izatera pasatzen denean Sanctus Iohannes de Penna deitzen hasi zitzaion. Ordutik, mendeetan zehar, San Juan de la Peña deitu izan zaio. Aurrekoarekin pentsa liteke Pirinioetako monastegiaren ondorengo bat dela, kosta bizkaitarraren toki malkartsuenean, aurretiko gazteluaren gainean eraikita dagoena, alegia.\nSan Juan izena Gaztelugatxera eraman zen Bataiatzailearen buru-erlikiatik dator, oraindik jaiegun garrantzitsuetan musu emateko luzatzen zaigun erlikiarioan gordeta dagoena, alegia. Halere, San Juan de Gaztelugatxe izena dokumentuetan ez da agertzen XIX. mendera arte, dena den, herriak lehenagotik erabiliko zuen seguruenez.\nGaztelugatx izenaren jatorria zein izan daitekeen azaltzeko hiru interpretazio ezberdin daude:\nGaztelu-gatx: "gaztelu zaila"\nGaztelu-aitz: "gazteluaren haitza"\nCastel-ugatx: latin iturridun lehen elementu batek castellion-gaztelu, eta ugatx hitzak osaturik.\nDoniene beste izendapen herrikoia da, zihurrenez Done Iohannes (San Juan) arkaikoaren kontrakzioa izango da.\nEdozein kasutan ere, Gaztelugatxeko San Juan edo Doniene, Euskal Herriko itsas-santutegirik garrantzitusena da. Mendeetan zehar Bizkaiko biztanleen peregrinazio-tokia izan da, gehien bat inguruko herriko arrantzaleena.\nIdalze erromantikoek, XIX. mendean, euskal abertzaletasunaren jaiotzarekin batera etorriz, soberania nazionalaren sinbolotzat hartu zuten, irlaren tontorretik egin zen borrokengatik Bizkaiko independentziaren alde.\nUharte hau, begi biko harrizko zubi baten bidez dago kontinetera loturik, gainean San Juan Bataiatzaileari, bere martirioan edo lepo mozketan eskeinitako ermita bat duen penintsula bat izanik. Ermitara heltzeko 231 harri-maila igo behar dira, tradizioak dioenez aintzina urtiek egunek dekosen beste eskillarak dauzela, 365.\nBidetik, eta kondairaren arabera, Doniene Bataiatzaileak Bermeko portuan lurreratu ondoren hiru pausutan ermitara heldu zenean utzitako oinatzetariko bat ikusteko aukera izango dugu. Baina horregatik zen santua. Gainera, oraindik, behealdetik ermitaraino igotzen duen kalbarioa dago. Gurutze-bidea 1891koa omen da.\nSan Juan oinatza\nDoniene Bataiatzaileari zuendutako otoitz bat dago. Horrela dio:\ngeure Zerutar Zaindaria\nzeugana nator, ni, jauna,\nzeure laguntza eskatzera.\nNire ames txarrak kendu\nta nire gaba baketu.\nUhartearen tontorrera heltzea oso behargintsua da, baina bertatik ikusiko dugun paisaiagaitik, Euskal Herriko ederrenetarikoa, merezi du. Inguruan Matxitxakoko Biotopo Babestua dugu. Itsasoaz dugun ikuspegia zoragarriak badira, askoz ederragoak dira itsasbazterreko amildegiaren zati batetaz duguna. Bertan laister konturatuko gara zein konplikatua eta, era berean, zein interesgarria den gure lurraldearen eboluzio geologikoa eta zenbat energia askatzen duen itsasoak amildegi horien kontra.


Auzolandegiak 2018: hutsik gelditu diren plazak hartzeko epea irekita - Deialdiak - gipuzkoangazte\nEkainaren 4an Euskadiko eta gainontzeko autonomia erkidegoetako auzolandegietan hutsik gelditu diren plazak hartzeko epea hasiko da. Aurreinskripzioa egin arren plazarik lortu ez duten pertsona guztiek parte hartzeko aukera izango dute. Euskadiko plazak eska ditzakete programan parte hartzeko baldintzak betetzen dituzten gazteek, aurreinskripzioa eginda izan ez arren.\nPlaza eskatzeko telefonoak: 945.01.95.36 edo 945.01.95.01 (Ekainaren 4an 10:00-13:00 ordutegian / gainontzeko egunetan 9:00-13:00 ordutegian).\nHonakoa izan zen auzolandegien deialdia zabaltzeko egin genuen berria. Hemen daude, besteak beste, bete beharreko baldintzak:\nEAEko udalerriren batean erroldatuta egotea, 2018ko Auzolandegiak programa arautzen duen Agindua EHAAn argitaratu aurretik.\nErkidegoz kanpoko pertsonek, halaber, bizileku-baimena eduki behar dute.\n18 eta 30 urte bitarteko adina izatea. Auzolandegi bakoitzak bere adin-tartea du ezarrita. Euskadiko auzolandegiak 18 -26 urte bitarteko gazteentzat dira.\nNazioarteko auzolandegien kasuan (munduko edozein gaztek parte har dezake halakoetan): ingelesez ondo hitz egitea. Batzuetan, auzolandegiko hizkuntza beste bat izan daiteke, adibidez, frantsesa edo alemana. Atzerrian ere nazioarteko auolandegiak daude, baina baita Euskadin eta gainerako autonomia-erkidegoetan ere.\nUmeekin egotea beharrezko duten ekintzak dituzten auzolandegietan lan egiteko, Sexu Delitugileen Erregistro Zentralak emandako agiria aurkeztu beharko da.\nPertsona jakin batzuek ezin dute izenik eman, azken hiru deialdietako batean adjudikazioa lortu arren auzolandegian parte hartu ez dutenak, alegia; baina salbuespen gisa hartuko dira, Eusko Jaurlaritzako Gazteria Zuzendaritzan plazari uko egiten ziotela jakinarazi zutenak.\nApiriaren 19an goizeko 9:00etan ireki eta apirilaren 25ean, 24:00etan itxiko da formularioa. Pertsona bakoitzak izenemate bat baino ezin izango du egin. Formularioa bete ondoren, zozketan parte hartzeko zenbaki bat jasoko du erabiltzaileak; zozketan parte hartzeko beharrezkoa da zenbaki hau.\nInformazio gehiago (informazioa 6. urratsean)


naiz: Iritzia | Opinión - Isilik egoteak zenbat balio du?\nAntzeko zerbait gertatuko da denbora gutxi barru, hemen, Euskal Herrian. Orduan jakingo dugu gaur ezinezkoa dena; zergatik gure herri txiki honetan ehunka torturatu ditugun, baina, aldiz, torturatzaileak, bat bakarrik ez.\nMendiari nahita su ematen diotenean, kalte ikaragarriak barneratzen ditu gizarteak, baina su emaileak agertzen ez direnez, ezta erretakoa ikusi eta usaintzen ere, denbora gutxian ahaztu egiten ditu. Antzeko zerbait gertatzen da torturak salatzen direnean.\nPublikoki torturak salatzen direnean, konturatzen gara, noraino barneratzen duen gizarteak, gai horri buruz «sistemak» berak abian jartzen duen iritzia. Horretarako erabiltzen ditu, esperientzia handiko ministro, zein sailburu, epaile eta «aditu» sorta, denak hedabide organikoen laguntzaz noski. Eta esan beharra dago, lortzen dute bere helburua.\nEspainiar demokrazian –Euskal Herrian zer esanik ez– ez dago eta ez da izan torturarik. Hori da emaitza. Arrazoia axiomatikoa da, eta ikara emateko modukoa: «Ez dago torturarik, ezin direlako frogatu».\nFrancoren garaian ere torturak eta hilketak ezin ziren frogatu. Orduan ez, baina orain bai, «betiko» demokrata batzuk –ez denak– deitoratzen hasi berriak dira, Francoren aginteko sarraskia. Baina, beste asko ez, demagun Felipe Gonzalez-GAL afera. Diotenez, atzera begiratzea, demokrazia arriskuan jartzeko bidea omen. Nazkagarria ere bada.\nEz gara gu bakarrak horrelako arazoetan murgildurik bizi garenak. «Irabazleen» arraza politikoa unibertsala da eta haien hastapen ideologikoak horrelako emaitzak dauzka. Hitlerren garaiko kontzentrazio eremuetan ere –gas ganberak, esterilizazioak, etab.– ez zegoen frogatzerik. Komisio «neutral» bat ibili zen Alemanian, ikerketa egiten, suediar batek zuzendua. Ez zuen ezer aurkitu. Horregatik, Goebbelsek lasai arraio zioen Hirugarren Reichari kalte egiteko asmakizunak zirela salaketa haiek.\nBaina halako batean (1945. urtean) armada sobietarrak ez omen zen eta frogatu ezin ziren errealitate haiek, ez zeudenak, aurkitu zituen. Eta, jakina, orduan bai, bazeuden.\nAntzeko zerbait gertatuko da denbora gutxi barru, hemen, Euskal Herrian. Orduan jakingo dugu gaur ezinezkoa dena; zergatik gure herri txiki honetan ehunka torturatu ditugu, baina, aldiz, torturatzaileak, bat bakarrik ez.\nGaldera garbia da, agian Goebbels jaunak, Hitler eta Francok bezala ez zekien ezer? Gauza bera gertatu da Felipe. Gonzalez, Jose Antonio Ardanza eta beste presidente guztiekin; inork ez zekien eta ez daki ezer.\nHamarkada batzuk geroago, telebistaren aurrean eseri eta denok “Holocaust” ikusi genuen. Frogatzerik ez zegoena, ikerketak ikusi ez zuena. Hirugarren Reichari kalte egiteko asmatu zen kalumnia, alegia.\nUstez denok dakigu, duguna eraberritzen dugunean, hura mantentzeko asmoekin egiten dugula. Horregatik demokrazia espainiarrean –Frankismoaren antzera– torturak frogatzea ukatzen duen legea alderdi politiko «demokratikoen» bedeinkazio guztiekin emandakoa da.\nEz da herritarra –tarteka bozka eskatzen zaion hori– torturari atea itxi behar diona eta, torturarik egon ez dadin, daudenak argitu behar dituena. Estatuaren eta haren kolaboratzaileen lana da hori. Espetxeak eta tortura baitira demokraziaren «termometroa». Legearen jiteak legegilearen eitea erakusten duen bezala, agerian uzten du Estatuaren benetako natura.\nDemokraziaren oinarria giza eskubideak eta elkarrizketa baldin badira, pertsona bat hamar egunez «desagertu» lezakeen Estatua ez da gizatasunaren Estatua. Beraz, zein demokrazia edo zein estatu da, herritarrak terrorismoaren erasotik defendatzearen izenean, torturatutako presoekin eta haien sufrikarioarekin bat egiten ez duena? Zertarako defendatu, defendatzen ez gaituen demokrazia?\nEspetxean, kanpokoen solidaritatea da hezur hautsiak eta haragi mailatuak poliki-poliki sendatzen dituena. Baina beste aldetik, beti garden, justu eta «baketsu» agertzen den zinismo hori da, presoaren gau hotzetan ezintasunen negarra eragiten duena. Amorrazioa eta etsipenaren iturri mikatza. Arima txikitzen duena. Eta azkenik, biolentzia sortzaile. Bai jauna, biolentzia sortzaile.\nBizitza espetxean luzea da. Tortura jasan duena, azkenean, bere torturatzaileak baino gehiago, laguntza eskaini beharko lioketenak baina gutxietsi egiten dutenak gorrotatzera iritsiko da bere ezintasunean. «Betiko demokratak» eta betiko demokraten demokrazia.\nAtzo tortura jasan zutenen kontura, gaur auhen eginez, martiri irudiz agertzea lortu dutenak. Pairatutako torturaren frogak eskatzen dizkiotenak, frogarik egotea beraiek eragotzi eta gero.\nAsko eta asko, ehunka dira. Nik gaur 1985eko azaroaren 26an, Guardia Zibilak atxilotu zuen Mikel Zabaltza dut gogoan.\nMaria Chivite Navascues baita Iñigo Urkullu Renteria, Nafarroa eta Euskadiko lehendakariak, gaur egun, ezin zarete gorde eta isilik egon.


IRAILAK 30: KONTZERTU SOLIDARIOA FAKTORIAN\nEstas en Hasiera > Berriak > IRAILAK 30: KONTZERTU SOLIDARIOA FAKTORIAN\nOrona Fundazioak eta Albaola Elkarteak kontzertu solidario bat antolatu dute Salvamento Marítimo Humanitariori laguntzeko.\nSalvamento Marítimo Humanitario GKEa ezagutzera ematea eta GKE horrentzat dirua biltzea du helburu ekitaldiak, zeina bi erakundeen arteko elkarlanaren hasieraren bosgarren urteurrenean egingo baita\nIrailaren 30ean Pasaiako Albaola Itsas Kultur Faktorian egingo den ongintzazko kontzertua aurkeztu dute gaur Orona Fundazioak eta Albaola Elkarteak. Irabazi-asmorik gabeko erakundea da Orona Fundazioa, eta haren bidez gauzatzen du Oronak bere ingurunearekin duen konpromisoa; Albaola Elkartea ere irabazi-asmorik gabeko erakundea da, eta Euskal Herriko itsas ondare kulturala hedatzea du xede.\nBi erakundeen arteko elkarlanaren hasieraren bosgarren urteurrenean egingo da kontzertua. Tenpora taldeak joko du, batez ere Itzulikako, bere bigarren diskoko, kantuak, errefuxiatuen egoerari buruzkoak; besteak beste, Lesbos eta Lampedusa. Nahi duen guztiak eman dezake dirua GKE horri laguntzeko, —kontzertura joan edo ez—. Antolatzaileen helburua hau da: batez beste, hamar euroko ekarpena egitea aulkiko.\nBi erakundeen arteko lankidetzaren adibideetako bat dugu kontzertua. Izan ere, zenbait balio eta helburu erkide dituzte biek, eta beren ingurunea garatzeko elkarlanean jarduten dira. Beste enpresa hauek ere lagundu dute kontzertua antolatzen: Telesonic, ABS Iluminación, Lankor kongresu eta ekitaldiak, Bostnan agencia de comunicación estratégica, Gure Elikagai SL (Diametro 200 slow kafetegia), Sagardogileen Elkartea eta Lur Lan Elkartea.\n• Europako eta Amerikako 11 herrialdetan 30 lantegi baino gehiago dituen enpresa-taldea.\n• Europako 10 igogailu berritik bat Oronak egina da.\n• 100 herrialdetan baino gehiagotan instalatzen dira Oronaren produktuak.\n• Munduko 250.000 igogailuk Oronaren teknologia dute.\n• Europako lehena da igogailu osoak ekoizteko ahalmenari dagokionez.\n• Ekodiseinuko ziurtagiria (ISO 14006) eskuratu duen mundu osoko lehen igogailu-enpresa da.\nEGUNA: irailaren 30a\nORDUA: 19:00ak (ateak 18:30ean zabalduko dira)\nLEKUA: Albaola Itsas Kultur Faktoria, Pasaia (http://www.albaola.com/eu)\nSARRERA: Borondatezko dohaintza. Batez beste aulkiko 10 euro lortzea da helburua. Erreserbak egiteko aplikazioan, ekarpenak egin daitezke kontzertura joan gabe ere, "Ekarpen berezia" kontzeptuaren bidez.\nLEKUA ERRESERBATZEKO SAKATU HEMEN


Mendia eta eskalada: 2015\nUrtearen aldaketarekin erregulazioak martxan hasten dira eskalada eremu batzuetan. Beharrezkoak askotan eta ez hain premiazkoak besteetan.\nArautzeak Gipuzkoako eskalada eremu batzuetan:\nPLATAKO FAROLA: Urtarrilaren 1etik ekainaren 30era debakatua eskaltzea.\nTXURRUMURRU (Aiako Harria): Urte osoan debekatua eskalatzea.\nAITZEGI-LARRAONE: Urte osoan debekatua eskalatzea.\nANDUITZ: Urte osoan debekatua eskalatzea.\nTXINDOKIKO IPARRALDEA:Urte osoan debekatua eskalatzea.\nAIZKOATE-ARTEAUNDI (Ataun): Urtarrilaren 1etik abuztuaren 31ra debakatua eskaltzea.\nINTZARTZU (Ataun): Urtarrilaren 1etik abuztuaren 31ra debakatua eskaltzea.\nARTZATEKO HAITZA (Ataun): Urtarrilaren 1etik abuztuaren 31ra debakatua eskaltzea.\nORKATZATEGI-AIZGAIN (Oñati): Urte osoan debekatua eskalatzea.\nEgilea: Mendia eta Eskalada ordua: 23:35 2 iruzkin:\nBAGONETA ERTZA, Artubin\nGure lagunak lan da lan eta blog hau zeharo geldituta. Bidearen izena mezu subliminalarekin dator, nahiko bagoneta gabiltza bai. Egia esan da ertzaren izena Arritzagako meatzetatik garraiatzen zen mineralala jaisteko erabiltzen ziren bagoneteri onemez jarrita dago.\nEskaladak ez dauka zailtasun berezirik, bigarren eta hirugarren gradoan ibiliko gara harkaitz oso onarekin. Laugarren gradoko bi pasotxo ondo aseguratuak, erraza eta harkaitz paregabea... koktel ederra!!\nEskerrikasko Garazi eta Cesar horrelako eskaladak konpartitzeagatik, bejondeizuela!!\nEgilea: Mendia eta Eskalada ordua: 21:41 iruzkinik ez:\nEtiketak: Aralar, Artubi\nRanero, Mar de Tiempo bide berria\nCarlos eta Iñaki sokalagunak Raneroko hormatzarrean bide berri bat zabaldu dute, Mar de Tiempo. Bide batez Iñakik Raneroko bideen krokis orokorra aurkezten digu, bertako eskaladak guregana urbiltzeko. Eskerrikasko informazioagatik ea bertara joateko aukera dugun, ori bai bideen graduazioa ikusita... eskalatu behar da!!\nEgilea: Mendia eta Eskalada ordua: 13:08 iruzkinik ez:\nEpi eta Sherparen plaka\nEpi eta Sherparen plaka erretiratu dute Txindokiko Egurral lepotik. Federazioaren oharrari jarraipena eginez, familia bera izan da plaka erretiratu duena. Hemen informazio osoa.\nHunkigarria benetan Epiren argazkia Alpamayo igotzen Ferrari bidetik.\n1988ko abuztuan Alpeetan egindako argazki batzuk:\nPelvoux 3.932m, Glacier des Violettes.\nAilefroide, soka biltzen.\nAilefroide, boulder egiten.\nBarre des Ecrins 4.102m\nMont Blanc 4.810m. gailurrean eserita kranpoiak atontzen\nBossons glaziarreko izotzari gogor ematen\nEgilea: Mendia eta Eskalada ordua: 22:00 1 iruzkin: